hotchpotch/miracl-hf-unified huggingface dataset:
అహలె బైత్
అహలె బైత్ (, : ఎహల్ - ఇ బేయిత్ ) ఒక పదము, సాహితీభాషలో "పరివార సభ్యులు". ఇస్లామీయ సాహిత్యములో ప్రవక్త ఐన ముహమ్మద్ యొక్క కుటుంబ పరివారం.
"అహ్ల్" అనగా ప్రజలు లేదా సభ్యులు. "బైత్" అనగా "ఇల్లు" లేదా నివాసం, లేదా నిలయం. అహలె బైత్ లేదా ఆహ్లల్ బైత్, అనగా కుటుంబ సభ్యులు, కుటుంబంలో నివసించే సభ్యులు.
ఖురాన్ లో "అహలె బైత్" అనే పదజాలము రెండు సార్లు ముహమ్మద్ ప్రవక్త భార్యలను సగౌరవంగా ఉద్యేశించి వర్ణింపబడినది. మొదటి ఉదాహరణ ముహమ్మద్ ప్రవక్త గారి భార్యల గురించి ఐతే, రెండవ ఉదాహరణ ఇబ్రాహీం ప్రవక్త భార్య ఐన సారాహ్ గురించి .
షియాల ప్రకారం అహలె బైత్ "అహ్ల్ అల్-కిసా" లను మరియు ఇమాం లను కూడా అహలె బైత్ గా భావిస్తారు. "అహలె బైత్" లను పవిత్రంగానూ, ముస్లిం సమూహానికి గురువులుగానూ భావిస్తారు. అహలె బైత్ గా క్రింది వారిని గుర్తిస్తారు :
- ముహమ్మద్ ప్రవక్త
- ఫాతిమా జహ్రా
- ఇమాం అలీ ఇబ్న్ అబీ తాలిబ్ 
- ఇమాం హసన్ ఇబ్న్ అలీ 
- ఇమాం హుసైన్ ఇబ్న్ అలీ 
- ఇమాం అలీ ఇబ్న్ హుసైన్ 
- ఇమాం ముహమ్మద్ ఇబ్న్ అలీ 
- ఇమాం జాఫర్ ఇబ్న్ ముహమ్మద్ 
- ఇమాం మూసా ఇబ్న్ జాఫర్ 
- ఇమాం అలీ ఇబ్న్ మూసా 
- ఇమాం ముహమ్మద్ ఇబ్న్ అలీ 
- ఇమాం అలీ ఇబ్న్ ముహమ్మద్ 
- ఇమాం హసన్ ఇబ్న్ అలీ 
- ఇమాం హుజ్జత్ ఇబ్న్ హసన్
డాక్టర్ పట్టాభి (జీవిత చరిత్ర)
డాక్టర్ పట్టాభి (జీవిత చరిత్ర) మల్లాది గారు రచించిన జీవిత చరిత్ర పుస్తకం. ఇది 1946 సంవత్సరంలో కొండపల్లి వీరవెంకయ్య అండ్ సన్సు, రాజమండ్రి వారిచే ముద్రించబడినది.
డాక్టర్ భోగరాజు పట్టాభి సీతారామయ్య జీవితచరిత్ర గ్రంథమిది. పట్టాభి సీతారామయ్య ప్రముఖ స్వాతంత్ర్య సమరయోధుడు, భారత జాతీయ కాంగ్రెస్ నాయకుడు, ఆంధ్రా బ్యాంకు వ్యవస్థాపకుడు, సుప్రసిద్ధ రాజనీతివేత్త. ఆయన ఏ పుస్తకాన్ని రిఫర్ చేయకుండా కేవలం తన అపార జ్ఞాపకశక్తిపైనే ఆధారపడి కాంగ్రెసు చరిత్ర రచించారని ప్రతీతి. ఇంత ప్రాచుర్యం కలిగిన బహుముఖ ప్రజ్ఞాశాలి జీవితచరిత్ర ప్రాముఖ్యాన్ని సంతరించుకుంది.
సత్యభామ విశ్వవిద్యాలయం
భారతదేశంలోని తమిళనాడు రాష్ట్రం చెన్నైలో ఉన్న ఒక ప్రైవేట్ విశ్వవిద్యాలయం సత్యభామ విశ్వవిద్యాలయం . జెప్పియార్ ఎడ్యుకేషనల్ ట్రస్ట్ ద్వారా సత్యభామ ఇంజనీరింగ్ కాలేజ్ గా 1988లో ఇది స్థాపించబడింది, దీనిని తమిళనాడు ముఖ్యమంత్రి జానకి రామచంద్రన్ ప్రారంభించారు. ఇది గతంలో సత్యభామ ఇన్స్టిట్యూట్ ఆఫ్ సైన్స్ అండ్ టెక్నాలజీ (సిస్ట్-SIST) గా పిలవబడేది. ఈ విశ్వవిద్యాలయానికి ఎం.జి.రామచంద్రన్ హయాంలోని పూర్వ రాజకీయవేత్త జెప్పియార్ నేతృత్వం వహిస్తున్నారు. ఇది ఒక క్రిస్టియన్ మైనారిటీ ఇన్‌స్టిట్యూషన్. మానవ వనరుల అభివృద్ధి మంత్రిత్వశాఖ ఈ కళాశాలను జూలై 16, 2001 న 'డీమ్డ్ యూనివర్సిటీ' గా మరియు యుజిసి చట్టం సెక్షన్ 3 కింద 13 సెప్టెంబర్ 2006 న 'యూనివర్సిటీ' గా ప్రకటించింది. 2010 విశ్వవిద్యాలయం వెబ్ ర్యాంకింగ్ వెబ్సైట్ ప్రకారం చెన్నై లోని విశ్వవిద్యాలయాల జాబితాలో "సత్యభామ" 5 వ స్థానంలో నిలిచింది. ఔట్లుక్ ఇండియా ద్వారా వెలువడిన ఇటీవల నివేదికలో భారతదేశంలోని ఉత్తమ విశ్వవిద్యాలయాల్లో సత్యబామ విశ్వవిద్యాలయం 86 వ స్థానంలో ఉంది.
చెన్నైలో అడయార్ నుండి సుమారు 15 కిలోమీటర్ల దూరంలో షోలింగనల్లూర్ శివారులో ఈ విశ్వవిద్యాలయం ఉంది. ఇది 350 ఎకరాల విశాలమైన ప్రాంగణాన్ని కలిగి ఉంది. ఈ విశ్వవిద్యాలయం రాజీవ్ గాంధీ సాలై (గతంలో పాత మహాబలిపురం రోడ్ అని పిలవబడేది మరియు ప్రముఖంగా ఐటి కారిడార్ అని కూడా పిలుస్తారు) పక్కన ఉంది. ఇక్కడకు ఈస్ట్ కోస్ట్ రోడ్ (ECR) ద్వారా చేరుకోవచ్చు.
సత్యభామ విశ్వవిద్యాలయంనకు A గ్రేడ్ తో నేషనల్ అసెస్మెంట్ అండ్ అక్రిడిటేషన్ కౌన్సిల్ (NAAC) గుర్తింపు నిచ్చింది. ఈ విశ్వవిద్యాలయం ISO 9001:2008 సర్టిఫికేషన్ పొందింది.
సత్యబామ విశ్వవిద్యాలయం క్రింది శిక్షణా విభాగాలను కలిగి ఉంది.
పని నిపుణులు తమ కెరీర్ వృద్ధిని మెరుగుపరచుకోవడానికి ప్రధాన శాఖలలో B.E డిగ్రీని పార్ట్ టైంగా (యుజిసి చట్టం 1956 క్రింద) (వారాంతపు తరగతులు) ఈ విశ్వవిద్యాలయం అందిస్తుంది.
సత్యభామ విశ్వవిద్యాలయం అదనంగా అందిస్తున్న మాస్టర్స్ డిగ్రీ కోర్సులు ఈ క్రింద ఉన్నాయి:
రాగిమానిదిన్నెపల్లె
"రాగిమానిదిన్నెపల్లె", వై.ఎస్.ఆర్ జిల్లా, వీరబల్లె మండలానికి చెందిన గ్రామం. 
శ్రీ చౌడేశ్వరీదేవి ఆలయం:- ఆదిశక్తి ప్రతిరూపం అయిన అమ్మవారు శ్రీ చౌడేశ్వరీదేవి జయంతి ఉత్సవాలు, ఈ ఆలయంలో, 2014, జూలై-26, శనివారం నాడు వైభవంగా నిర్వహించారు. ఈ సందర్భంగా అమ్మవారిని ప్రత్యేకంగా అలంకరించారు. అమ్మవారికి ప్రత్యేకపూజలు నిర్వహించారు.
[1] ఈనాడు కడప; 2014, జూలై-27; 3వపేజీ.
డేగలవారిపాలెం
"డేగలవారిపాలెం" కృష్ణా జిల్లా నాగాయలంక మండలానికి చెందిన గ్రామం. పిన్ కోడ్ నం. 521 120., ఎస్.టి.డి.కోడ్ = 08671.
సముద్ర మట్టానికి 6 మీ.ఎత్తు
రేపల్లె, మచిలీపట్నం, పొన్నూరు, పెడన
రేపల్లె, మచిలీపట్నం, పొన్నూరు, పెడన
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ
మండల పరిషత్తు ప్రాథమిక పాఠశాల:- ఈ పాఠశాల కొరకు ఒక నూతనభవనాన్ని రెండు సంవత్సరాల క్రితం, 5.3 లక్షలు వెచ్చించి నిర్మించారు. ఈ భవనం వద్ద స్వచ్ఛభారత్ కార్యక్రమంలో భాగంగా, ఒక లక్ష రూపాయలకు పైగా వెచ్చించి ప్రీ-ఫాబ్రికేటెడ్ మరుగుదొడ్లు నిర్మించారు. కానీ ఇంకనూ ప్రారంభానికి నోచుకోలేదు. [2]
డేగలవారిపాలెం గ్రామంలో, 2014, జూలై-27, ఆదివారం నాడు, ఒక ఉచిత వైద్య శిబిరం నిర్వహించి, 300 మంది రోగులకు ఉచితంగా వైద్యపరీక్షలు నిర్వహించి, మందులను అందజేసినారు. గ్రామంలోని "హరి ప్రథమ చికిత్సా కేంద్రం" వారి ఆధ్వర్యంలో జరిగిన ఈ శిబిరంలో, విజయవాడకు చెందిన "పల్స్" ఆసుపత్రికి చెందిన వైద్యులు, వైద్యసేవలు అందించారు. [1]
ఈ గ్రామం టి.కొత్తపాలెం గ్రామానికి శివారు గ్రామం.
[1] ఈనాడు కృష్ణా/అవనిగడ్డ; 2014, జూలై-28; 1వపేజీ.
[2] ఈనాడు కృష్ణా/అవనిగడ్డ; 2015, ఆగస్టు-19; 2వపేజీ.
అంతఃపురము (నవల)
జార్జి రెనాల్డ్స్ (George W. M. Reynolds) అనే ఆంగ్లరచయిత రచించిన లవ్స్ ఆఫ్ ది హరెం (Loves of the Harem, 1855) అనే నవలకు ఇది అనువాదం. ఈ రచనలో ఖలీల్ అనే సామాన్యుడు కాన్‌స్టాంటినోపుల్ అనే మహానగరాన్ని నిత్యం యుద్ధాలు, ఘోరరక్తపాతం నుంచి కాపాడి చక్రవర్తిగా మారడం కథాంశం. దీనిని మొసలికంటి సంజీవరావు తెలుగులోకి అనువదించెను. ఇది 1928లో ముద్రించబడెను. రచయిత దీని ప్రధమభాగాన్ని తన మేనమామయైన అప్పారావు పంతులుకు అంకితమిచ్చారు.
గాడేపల్లి వీరరాఘవశాస్త్రి
గాడేపల్లి వీరరాఘవశాస్త్రి గొప్ప కవి. శతావధాని.
ఇతను తన 11వ యేట బ్రహ్మోపదేశమైన తరువాత తండ్రివద్దనే షోడశకర్మలు, యజుర్వేద సంహిత, అరుణపంచకము, ఉపనిషత్పంచకము మొదలైనవి అభ్యసించాడు. మేడవరము సుబ్రహ్మణ్యశాస్త్రి వద్ద కావ్యపఠనము చేశాడు. నాటకాలంకార సాహిత్యగ్రంథాలను పూర్తిచేశాడు. అష్టావధానాలు, శతావధానాలు అటు గద్వాల మొదలుకొని ఇటు మద్రాసు వరకు లెక్కకు మించి చేశాడు. ఇతడు గద్వాల సంస్థానంలో చాలా కాలం ఆస్థాన పండితుడిగా ఉన్నాడు. అంతకు ముందు మార్కాపురంలో ఆంధ్రపండితుడిగా కొంతకాలం పనిచేశాడు. ఇతడు వ్రాసిన వ్యాసాలు త్రిలిఙ్గ,దివ్యవాణి(పత్రిక), కల్పవల్లి, గోలకొండ పత్రిక మొదలైన పత్రికలలో ప్రచురింపబడ్డాయి.
ఇతడు మొదటిసారి 1913లో తన విద్యాగురువు రాళ్ళభండి నృసింహశాస్త్రి అధ్యక్షతన ఎఱ్ఱగొండపాలెంలో అష్టావధానం నిర్వహించాడు. తరువాత 1938 వరకు 25 సంవత్సరాలు సుమారు 200 అవధానాలు చేశాడు. ఇతడు నెల్లూరు, కర్నూలు, అనంతపురం, గుంటూరు, బళ్లారి, చిత్తూరు జిల్లాలలోను, తెలంగాణా జిల్లాలలోనూ, మైసూరు రాష్ట్రంలోను అష్టావధానాలు, శతావధానాలు ప్రదర్శించాడు. ఇతడు ఘంటాశతము అనే అవధానాన్ని అంటే ఒక గంటలో ఒక శతకాన్ని ఆశువుగా చెప్పే కార్యక్రమాన్ని నిర్వహించి మంచి పేరు గడించాడు.పూరణ:కుతకము మీఱ కకుంఠిత భక్తిని బోవుచుండి వి
స్తృత నవపల్లవావృత దిదృక్షుముదావహ తింత్రిణీకుజా
ప్రతిమపు నీడలో విడిసి, పప్పుడుకెత్తెడునంత నాకురు
ట్పతి తలగోసి వండె నొక పాంథుని నాతి మనోహరంబుగన్
 
పూరణ: గ్రీష్మములోన లగ్న మరిగెన్ - సమకూర్చెద నన్న బార్గవా
ర్చిష్మ దనూన కోపమతిశీతలమయ్యె బ్రతిజ్ఞ చూడగా
భీష్మముగాగ మాఱె; దలపెట్టని వన్నియు దాపురించె నా 
భీష్ముని పెండ్లికి; ఏగిరట పిన్నలు పెద్దలు బంధులందరున్
ప్రేమ ఎంత మధురం (పాట)
ఈ పాట అభినందన చిత్రం కోసం ఆత్రేయ రచించారు. దీనికి సంగీతం ఇళయరాజా అందించారు.
పాడినది ఎస్.పి.బాలసుబ్రహ్మణ్యంప్రేమ ఎంత మధురం, ప్రియురాలు అంత కఠినం
చేసినాను ప్రేమ క్షీర సాగర మథనం, మింగినాను హలాహలం
ప్రేమించుటేనా నా దోషము, పూజించుటేనా నా పాపము
ఎన్నాళ్ళని ఈ ఎదలో ముళ్ళు, కన్నీరుగ ఈ కరిగే కళ్ళు
నాలోని నీ దీపము, నా జీవనాధారము
అది ఆరాలి పోవాలి ప్రాణం
నేనోర్వలేనూ ఈ తేజము, ఆర్పేయరాదా ఈ దీపము
ఆ చీకటిలో కలిసే పోయి, నా రేపటిని మరిచేపోయి
మానాలి నీ ధ్యానము, కావాలి నే శూన్యము
అపుడాగాలి ఈ మూగ గానం
ఎదుట నీవే ఎదలోన నీవే
ఈ పాట అభినందన చిత్రం కోసం ఆత్రేయ రచించారు. దీనికి సంగీతం ఇళయరాజా అందించారు. పాడినది ఎస్.పి.బాలసుబ్రహ్మణ్యం
ఎదుటా నీవే ఎదలోనా నీవే
ఎటు చూస్తే అటు నీవే
మరుగయినా కావే
మరుపే తెలియని నా హృదయం
తెలిసీ వలచుట తొలి నేరం
అందుకే ఈ గాయం
గాయాన్నైనా మాయనీవు
హృదయాన్నైనా వీడిపోవు
కాలం నాకు సాయం రాదు
మరణం నన్ను చేరనీదు
పిచ్చివాణ్ణి కానీదు
కలలకి భయపడిపోయాను
నిదురకి దూరం అయ్యాను
వేదన పడ్డాను
స్వప్నాలన్నీ క్షణికాలేగా
సత్యాలన్నీ నరకాలేగా
స్వప్నం సత్యమైతే వింత
సత్యం స్వప్నమయ్యేదుందా
ప్రేమకింత బలముందా
ప్రేమ లేదని ప్రేమించరాదని
ఈ పాట అభినందన చిత్రం కోసం ఆత్రేయ రచించారు. దీనికి సంగీతం ఇళయరాజా అందించారు.
పాడినది ఎస్.పి.బాలసుబ్రహ్మణ్యం
ప్రేమ లేదని ప్రేమించరాదని
సాక్ష్యమే నీవని నన్ను నేను చాటని
ఓ ప్రియా జోహారులు
మరపు రాకపోతే మనిషే కాడని
కటికరాయికైనా కన్నీరుందని
వలపు చిచ్చు రగులుతోంటె ఆగిపొమ్మని
గడియ పడిన మనసు తలపు తట్టి చెప్పని
ముసురు పట్టి మూగవోయి నీ ఊపిరి
మోడువారి నీడ తోడు లేకుంటిని
గురుతు చెరిపి వేసి జీవించాలని
చెరపలేకపోతే మరణించాలని
తెలిసి కూడ తెలియలేని వెర్రి వాడని
గుండె పగిలిపోవు వరకు నన్ను పాడని
ముక్కలలో లెక్కలేని రూపాలలో
మరల మరల నిన్ను చూసి రోదించని
వెంకట్రాజులపల్లె
"వెంకట్రాజులపల్లె" కడప జిల్లా చిట్వేలు మండలానికి చెందిన గ్రామం. పిన్ కోడ్ నం. 516 110., ఎస్.టి.డి.కోడ్ = 08565.
ఈ గ్రామము వద్ద గుంజనేరు నదిపై రైల్వే వంతెన నిర్మాణం జరుగుచున్నది. ఓబులవారిపల్లె నుండి నెల్లూరు జిల్లాలోని కృష్ణపట్నం వరకు, 950 కోట్లవ్యయంతో, 118 కి.మీ. పొడవుతో నిర్మించుచున్న రైలు మార్గంలో భాగంగా ఈ వంతెన నిర్మించుచున్నారు. ఈ రైలు మార్గం పూర్తి అయినచో, బళ్ళారి, మంగంపేట నుండి ఇనుపఖనిజాన్ని, కృష్ణపట్నం ఓడరేవు ద్వారా విదేశాలకు ఎగుమతి చేసే వీలు కలుగుతుంది.
[1]
[1] ఈనాడు కడప; 2014, జూలై-28; 4వపేజీ.
దుర్గంపల్లి
"దుర్గంపల్లి" నెల్లూరు జిల్లా ఉదయగిరి మండలానికి చెందిన గ్రామం.
శ్రీ అంకమ్మ తల్లి ఆలయం:- దుర్గంపల్లి గ్రామంలో 2014, జూలై-27 ఆదివారం నాడు, గ్రామదేవతలు అంకాళమ్మ, పోలేరమ్మలకు పొంగళ్ళ కార్యక్రమం నిర్వహించారు. ఈ సందర్భంగా స్త్రీల సంఖ్య బుట్టలలో పొంగళ్ళ సామగ్రితో ఊరేగింపుగా అమ్మవారల ఆలయాల ప్రాంగణాలకు తరలివచ్చి, పొంగళ్ళు వండి అమ్మవారికి నైవేద్యంగా సమర్పించి మొక్కులు తీర్చుకున్నారు. వర్షాలు పుష్కలంగా కురవాలని, కరవు పరిస్థితులు తొలగిపోయి, ప్రజలు సుఖశాంతులతో వర్ధిల్లాలని అమ్మవారిని వేడుకున్నారు. మహిళాభక్తులు అధిక సంఖ్యలో తరలిరావడంతో ఆలయాల ప్రాంగణాలు కిటకిటలాడినవి. [1]
[1] ఈనాడు నెల్లూరు; 2014, జూలై-28; 4వపేజీ.
ఆపర్చునిటీ (రోవర్)
ఆపర్చునిటీ రోవర్ ఎమ్‌ఇఆర్-బి (మార్స్ ఎక్స్ప్‌లోరేషన్ రోవర్ - బి) లేదా ఎంఇఆర్-1 గా బాగా గుర్తింపు, ఇది 2004 నుండి అంగారక గ్రహంపై చురుకుగా ఉన్న ఒక రోబోటిక్ రోవర్. జూలై 7, 2003 న లాంచ్ అయి అంగారక గ్రహం యొక్క మెరిడియాని ప్లానం మీద గ్రౌండ్ యుటిసి ప్రకారం జనవరి 25, 2004 న 05:05 లకు (అంగారక స్థానిక సమయం 13:15) ఆపర్చునిటీ రోవర్ లాండ్ అయింది, మూడు వారాల తర్వాత దీని యొక్క ట్విన్ స్పిరిట్ (MER-A) నాసా యొక్క మార్స్ ఎక్స్ప్లోరేషన్ రోవర్ మిషన్ భాగం కూడా గ్రహం యొక్క మరో వైపున కిందన తాకింది. 2009లో ఒకేచోట స్థిరంగా నిలబడిన స్పిరిట్ 2010లో సమాచారాన్నివ్వడం నిలిపివేసింది, ఆపర్చునిటీ ప్రణాళికా వ్యవధి 90 సోల్ (మార్టిన్ రోజులు) గడువును మించినా క్రీయాశీలకంగానే ఉంది. మూడు నెలల కాలంలో ఒక కిలోమీటరు దూరం మాత్రమే ప్రయాణించి భూమికి సమాచారాన్ని పంపేందుకే ఈ రోవర్ తయారు చేయబడింది, కానీ ఇది పదేళ్లు పూర్తయినా క్రీయాశీలకంగా నడుస్తూనే ఉంది. మార్స్‌పై ఈగల్ క్రేటర్ ప్రాంతంలో దిగి ఇప్పటివరకు 40 కిలోమీటర్లు పైన ప్రయాణించిన ఇది మరో రెండు కిలోమీటర్ల దూరం ప్రయాణించి ముఖ్యమైన ఎండీవర్ క్రేటర్ ప్రాంతానికి చేరనుంది.
అంగారక గ్రహంపై పది సంవత్సరాలుగా ఆగకుండా తిరుగుతున్న ఆపర్చునిటీ రోవర్ 2014లో 40 కిలోమీటర్ల మైలురాయిని అధిగమించి అరుదైన రికార్డ్ సృష్టించింది. దీంతో భూమిపై కాకుండా ఇతర గ్రహాలపై అత్యధిక దూరం ప్రయాణించిన రోవర్‌గా ఆపర్చునిటీ రోవర్ చరిత్రకెక్కింది.
తాతా చరిత్రము
తాతా చరిత్రము కొమండూరి శఠకోపాచార్యులు రచించిన జీవిత చరిత్ర. ఇది 1936లో ముద్రించబడింది.
విఖ్యాత పారిశ్రామిక వేత్త జంషెడ్జీ టాటా జీవిత చరిత్ర గ్రంథమిది. దూరదృష్టీ, సాహసం, వ్యాపారవేతృత కలగలిసిన జంషెడ్జీ టాటా భారతదేశంలో స్వాతంత్ర్య పూర్వపు పారిశ్రామికవేత్తల్లో దిగ్గజం. భారతదేశంలో అతిపెద్ద బహుళ ఉత్పత్తుల తయారీ సంస్థ అయిన టాటా ఇండస్ట్రీస్‌ను నెలకొల్పినది జంషెడ్జీ టాటానే. ఆయనను భారతీయ పారిశ్రామిక పితామహునిగా గుర్తిస్తారు. అటువంటి వ్యక్తి జీవితచరిత్ర కావడంతో దేశ వాణిజ్య అభివృద్ధికి, పారిశ్రామిక వృద్ధికీ ఇది మరో దర్పణంలా నిలుస్తుంది. టాటా అనే పదాన్నే మరో ఉచ్చారణతో గ్రంథంలో తాతా అని వ్యవహరించారు. పుస్తకం పేరు కూడా తాతా చరిత్రము కావడం గమనార్హం.
ఫిల్మ్‌ఫేర్ పురస్కారాలు
ఫిల్మ్‌ఫేర్ పురస్కారాలు (Filmfare Awards) ప్రతి సంవత్సరం హిందీ సినిమా రంగానికి చెందిన ప్రముఖులు మరియు సినిమాలకు అందించే పురస్కారాలు. దీని ది టైమ్స్ గ్రూపు (The Times Group) నిర్వహిస్తుంది. The Filmfare ceremony is the oldest and most prominent film events dedicated to Hindi films in India. The awards were first introduced in 1954, the same year as the National Film Awards. They were initially referred to as the "Clare Awards" or "The Clares" after Clare Mendonca, the editor of "The Times of India". A dual voting system was developed in 1956. Under this system, "in contrast to the National Film Awards, which are decided by a panel appointed by Indian Government, the Filmfare Awards are voted by both the public and a committee of experts.
దక్షిణాది ఫిల్మ్‌ఫేర్ పురస్కారాలు
దక్షిణాది ఫిల్మ్‌ఫేర్ పురస్కారాలు (Filmfare Awards South) దక్షిణ భారతదేశంలోని సినిమాలకు ప్రతి సంవత్సరం అందజేసే సినిమా పురస్కారాలు. దీనిని ది టైమ్స్ గ్రూప్ నిర్వహిస్తుంది. ఇవి 1954లోనే జాతీయ సినిమా పురస్కారాలతో పాటుగానే ప్రారంభించబడ్డాయి. మొదట్లో తెలుగు మరియు తమిళ సినిమా పరిశ్రమకు మాత్రమే ఈ పురస్కారాలు ఇవ్వబడేవి. తర్వాత 1967లో మళయాలం సినీ పరిశ్రమను 1970లో కన్నడ సినిమా పరిశ్రమను కూడా ఇందుకు పరిశీలించడం ప్రారంభించారు. అవార్డు వేడుకలను చెన్నై లేదా హైదరాబాదు పట్టణాలలో నిర్వహిస్తారు.
Filmfare Awards South are voted for by both the public and a committee of experts. The Filmfare Awards has been referred to as India's equivalent to the Academy Awards for its ostentatious ceremonies and media coverage, although the National Film Awards is more commonly given this distinction for its critical rigour and pan-Indian appeal.
బెంజమిను ఫ్రాంక్లిను జీవితచరిత్రము
బెంజిమిను ఫ్రాంక్లిను జీవితచరిత్రము పుస్తకాన్ని పసుమర్తి శ్రీనివాసరావు రచించారు. దీనిని 1913 సంవత్సరంలో విజ్ఞాన చంద్రికా మండలి వారు ముద్రించారు.
బెంజమిన్ ఫ్రాంక్లిన్ (Benjamin Franklin) అమెరికా స్వాతంత్రంలోనూ, ఆధునిక అమెరికా సంయుక్త రాష్ట్రాల నిర్మాణంలోనూ ప్రముఖ పాత్ర కలిగిన వ్యక్తి. అనేక అంశాల్లో ఆయన తొలి అమెరికన్‌గా పేరొందారు. విద్యుత్తును కనిపెట్టడంలో ఆయన ఆవిష్కరణలు చాలా కీలకంగా పనిచేశాయి. రచయితగా, ముద్రణకర్తగా, సైంటిస్టుగా, పౌర ఉద్యమకారునిగా, రాజకీయవేత్తగా, దౌత్యవేత్తగా పనిచేసిన ఆయన బహుముఖ ప్రజ్ఞాశాలి అన్న పదానికి సార్థకత చేకూర్చిన వ్యక్తి. ఆయన జీవితచరిత్రను ఆంధ్ర విద్యార్థులకు పాఠ్యపుస్తకంగా పెట్టేందుకు గాను ఈ గ్రంథం రచించారు రచయిత.
వేదము వెంకటకృష్ణశర్మ
వేదము వెంకటకృష్ణశర్మ ప్రముఖ తెలుగు కవి, పండితుడు, అనువాదకుడు.
వేదము వేంకటకృష్ణశర్మ చిత్తూరు జిల్లా కార్వేటినగరంలో శ్రీరామయ్య, సుబ్బనరసమ్మ దంపతులకు జన్మించాడు. స్మార్త బ్రాహ్మణుడు. కౌశిక గోత్రజుడు. ఇతని పూర్వీకులు కార్వేటి నగర సంస్థానంలో పేరుగడించి రాజాదరణ పొందిన పండితప్రకాండులు. ఇతడు తన 15 ఏటనే కార్వేటి నగరంలో 'ఆమ్నాయ నిలయం' అనే గ్రంథాలయాన్ని నెలకొల్పాడు. పొట్టకూటి కోసం ఇతడు కడప జిల్లా కోడూరులోని క్రైస్తవ మిషనరీలో క్రైస్తవ గ్రంథాలను తెలుగులోనికి అనువదించే ఉద్యోగంలో చేరాడు. తరువాత మద్రాసు చేరుకుని అక్కడి కన్యకాపరమేశ్వరీ దేవస్థానం వారి హైస్కూలులో ఆంధ్ర ఉపాధ్యాయుడిగా పనిచేసి 1950లో రిటైర్ అయ్యాడు.
ఇతనిది ప్రౌఢ గంభీర శైలి. భావసంపద కలిగి పదలాలిత్యముతో కవిత్వం అల్లగలడు. ఇతని గ్రంథాలు కొన్ని విశ్వవిద్యాలయ పాఠ్యాంశాలుగా ఉన్నాయి.
పాట పాడుమా కృష్ణా
పాట పాడుమా కృష్ణా అనే లలిత గీతాన్ని సాలూరు రాజేశ్వరరావు రచించి స్వరపరచి గానం చేశారు. ఇది ఎంతో ప్రసిద్ధి పొందింది.
దీన్ని ఆభేరి (కర్ణాటక)/భీంప్లాస్ (హిందూస్తానీ) రాగాంలో స్వరపరిచారు. తాళం - త్రిశ్ర ఏక (దాద్రా)పల్లవి:
పాట పాడుమా కృష్ణా - పలుకు తేనె లొలుకు నటుల
మాటలాడుమా ముకుందా - మనసు తీరగా || పాట పాడుమా ||
చరణం 1:
శ్రుతిలయాదులన్ని చేర్చి - యతులు నిన్ను మదిని తలచె
సదమల హృదయా నిన్ను - సన్నుతింతు వరనామము || పాట పాడుమా ||
చరణం 2:
సామవేదసారము సంగీతము సాహిత్యమెగా
దానికంతమగు గానము పాటకూర్చి పాడుమా || పాట పాడుమా ||
మాదీ స్వతంత్రదేశం
మాదీ స్వతంత్రదేశం లలితగీతాన్ని రచించినది స్వరపరచినది డా. బాలాంత్రపు రజనీకాంతరావుగారు. బిలహరి రాగం ఆది తాళంలో (కహరువా తాళం హిందూస్తానీలో) కూర్చారు.
టంగుటూరి సూర్యకుమారి గానం చేయగా ఎంతో ప్రాచుర్యం పొందింది.పల్లవి:
మాదీ స్వతంత్ర దేశం - మాదీ స్వతంత్ర జాతి
భరతదేశమే మా దేశం - భారతీయులం మా ప్రజలం || మాదీ స్వతంత్ర దేశం ||
చరణం 1:
వింధ్య హిమవత్ శ్రీనీలాదుల సంధ్యారుణిత నవాశలు మావి
గంగా గోదావరీ సహ్యజా తుంగ తరంగిత హృదయాల్ మావి || మాదీ స్వతంత్ర దేశం ||
చరణం 2:
ఆలయమ్ముల శిల్పవిలాసం ఆరామమ్ముల కళాప్రకాశం
మొగల్ సమాధుల రసదరహాసం మాకు నిత్యనూతనేతిహాసం || మాదీ స్వతంత్ర దేశం ||
చరణం 3:
అహింసా పరమో ధర్మ: సత్యం వద ధర్మం చర
ఆది ఋషుల వేదవాక్కులు మా గాంధీ గౌతముల సువాక్కులు || మాదీ స్వతంత్ర దేశం ||
చరణం 4:
స్వతంత్రతా భ్రాతృత్వాలు సమతా మా సదాశయాలు
జననీ ఓ స్వతంత్ర దేవీ కొనుమా నివాళులు మావి || మాదీ స్వతంత్ర దేశం ||
అఫ్సర్
మహబూబ్ అఫ్సర్ మొహమ్మద్ కవి, విమర్శకుడు, రచయిత, సీనియర్ ఉపన్యాసకుడు.
అఫ్సర్ 1964, ఏప్రిల్ 11 న మునవర్ బేగం, షంషుద్దీన్ దంపతులకు ఖమ్మం జిల్లా చింతకాని గ్రామంలో జన్మించాడు.
తడు ఇతని తండ్రి షంషుద్దీన్ అభ్యుదయ రచయితల సంఘం ఖమ్మం జిల్లాశాఖకు అధ్యక్షుడు. కౌముది అనే కలంపేరుతో ప్రసిద్ధుడైన రచయిత. కళంకిని, విజయ అనే రెండు నవలలు వ్రాశాడు. రంగభూమిని సుంకర, వాసిరెడ్డి తో కలిసి అనువదించాడు. మార్క్సిస్టు భావజాలం ఉన్న రచయిత కౌముది. తండ్రి ప్రభావం అఫ్సర్ మీద చాలా ఉండేది.
బాల్యం నుండి సాహిత్యవాతావరణంలో పెరగటం వల్ల ఇతనికి కవిత్వం పట్ల మక్కువ ఏర్పడింది. 1985లో ఉస్మానియా విశ్వవిద్యాలయం నుండి బి.ఏ. గోల్డ్ మెడల్‌తో ఉత్తీర్ణుడయ్యాడు. తులనాత్మక సాహిత్యంలో 1988లో ఎం.ఏ చేశాడు. 'ఆధునిక కవిత్వము తెలంగాణా నేపథ్యం' అనే విషయం పై 1992లో పి.హెచ్.డి చేశాడు. అమెరికా లోని విస్కాన్సిన్ యూనివర్శిటీ నుండి 2010లో Following the Saint: Devotion and Public Religious Performances in South India అనే అంశం పై పరిశోధించి డాక్టరేట్ సంపాదించాడు. 2002 నుండి అమెరికాలో విస్కాన్సిన్ యూనివర్సిటీ, టెక్సాస్ యూనివర్సిటీలలో దక్షిణాసియా సాహిత్య సంస్కృతుల సీనియర్ అధ్యాపకుడిగా పనిచేస్తున్నాడు.
అమెరికాలోని ఆస్టిన్‌లో ఉన్న యూనివర్సిటీ ఆఫ్ టెక్సాస్‌లో దక్షిణ ఆసియా సాహితీ సంస్కృతుల గుఱించి పాఠం చెబుతున్నాడు. అంతర్జాల సాహిత్య వార పత్రిక సారంగ సంపాదకమండలిలో ఒకడు. అఫ్సర్ స్వంత బ్లాగు నిర్వహిస్తున్నాడు.
మేడిశెట్టివారిపాలెం
ఇది ఆంధ్ర ప్రదేశ్ లోని పశ్చిమ గోదావరి జిల్లాలో చింతలపూడి మండలానికి చెందిన గ్రామము.. ఈ గ్రామము చింతలపూడి మండలంలోని సీతానగరం గ్రామానికి 5 కిలోమీటర్ల దూరంలోను, తెలంగాణ రాష్ట్రంలోని సత్తుపల్లి పట్టణానికి 10 కిలోమీటర్ల దూరంలోను ఉన్నది. ఎక్కువగా గొల్ల సామాజిక వర్గం నివసించే ఈ గ్రామ పరిసరాల్లో ఆయిల్ పాం, కొకొవా, కొబ్బరి సాగు అధికంగా ఉన్నది.
ట్రినిడాడ్
ట్రినిడాడ్ (Trinidad) (: "") రెండు ప్రధాన జనసాంద్రత గల ద్వీపాలలో ఒకటి గల ప్రధాన ద్వీపాల సమూహమే దేశాలు. ఈ ద్వీప దేశాలు కరేబియన్ ద్వీపాలలో (వెస్ట్ ఇండీస్) ఐదవ పెద్ద దేశం.
నీలాలు కారేనా
ఈ పాట ముద్ద మందారం (1981) సినిమాలోనిది.
ఈ పాటకి శ్రీ రమేష్ నాయుడు గారు సంగీతం ఆందించారు, వేటూరి సుందరరామమూర్తి గారు రచించారు. దీనిని ఎస్.పి.బాలసుబ్రహ్మణ్యం గారు ఆలపించారు.నీలాలు కారేనా, కాలాలు మారేనా
నీ జాలి నే పంచుకోనా, నీ లాలి నే పాడలేనా?
జాజి పూసే వేళ, జాబిల్లి వేళ
పూలడోల నేను కానా||
సూరీడు, నెలరేడు
పూరిగుడిసెల్లో, పేదమనస్సులో
ఆ నింగి, ఈ నేల
కలిమి లేముల్లో కరిగే ప్రేమల్లో
ఈ గాలిలో తేలి వెతలను మరిచే వేళలో,
కలికి వెన్నెల్లో
ఆ తారలే తేరి తళతళ మెరిసే రేయిలో
ఒడిలో నీవుంటే, ఒదిగి పోతుంటే
బంగారు పాపాయి బహుమతులు పొందాలి
ఈ లలితగీతాన్ని రచించినవారు మంచాళ జగన్నాధరావు. దీనికి సాలూరు రాజేశ్వరరావు స్వరరచన చేశారు. (రాగం: శుద్ధధన్యాసి తాళం: ఖండచాపు/జంపె).
1945 లో రావు బాలసరస్వతీ దేవిగారి అమ్మాయి పుట్టినరోజు సందర్భంగా జగన్నాధరావుగారు ఈ పాటా రచించి ఇచ్చారు. ఆ తర్వత రావు బాలసరస్వతీ దేవి గానంచేయగా గ్రామఫోన్ రికార్దు విడుదల చేశారు. ఆ తరం వారిని ఎంతగానో ఆకట్టుకుంది ఈ పాట.
బంగారు పాపాయి బహుమతులు పొందాలి,
పాపాయి చదవాలి మామంచి చదువు ||
పలు సీమలకు పోయి, తెలివిగల పాపాయి
కళలన్ని చూపించి ఘనకీర్తి పొందాలి
ఘనకీర్తి పొందాలి, ఘనకీర్తి పొందాలి! ||
మా పాప పలికితే మధువులే కురియాలి!
పాపాయి పాడితే పాములే ఆడాలి!
ఏ దేశమేజాతి ఎవరింటిదీ పాప?
ఎవ్వరీ పాపాయి అని ఎల్లరడగాలి,
పాపాయి చదవాలి మామంచి చదువు
పాపాయి చదవాలి మామంచి చదువు||
తెనుగుదేశము నాది, తెనుగు పాపను నేను
అని పాప జగమంతా చాటి వెలయించాలి,
మా నోములపుడు మాబాగా ఫలియించాలి!||
పాడకే నా రాణి
ఈ పాటని రచించినది అడవి బాపిరాజు. సంగీతం, గానం ఘంటసాల. నఠభైరవి (హిందూస్తానీ అసావరీ) రాగంలో స్వరపరచబడింది. తాళం: ఖండచాపు/జంపె (హిందూస్తానీ ఝప్ తాళ్)పాడకే నా రాణి పాడకే పాట
పాట మాధుర్యాల ప్రాణాలు మరిగెనే
రాగామాలాపించి వాగులా ప్రవహించి 
సుడిచుట్టు గీతాల సురగిపోనీయకే ||
కల్హారముకుళములు కదలినవి పెదవులు 
ప్రణయపదమంత్రాల బంధించె జీవనము ||
శ్రుతిలేని నామతికి చతురగీతాలేల
గతిరాని పాదాల గతుల నృత్యమ్మటే ||
ఈ విశాల ప్రశాంత
ఈ లలితగీతాన్ని ఎం.ఎస్.రామారావుగారు రచించి,స్వరపరచి, గానం చేశారు. దీనికి బ్యాక్ గ్రౌండ్ ట్యూన్ పెండ్యాల నాగేశ్వరరావుగారు కంపోజ్ చేశారు.
తాళం: త్రిశ్రగతి (హిందూస్తానీ దాద్రా)
పల్లవి మధ్యమావతి (హిందూస్తానీ: మద్ మాత్ సారంగ్)లో ఉంటుంది.
మొదటి చరణం స,చరి, అంగ,శుమ, ప, చధ స్వరాలతో ఉంటుంది.
రెండవ చరణం శుద్ధసావేరి (హిందూస్తానీ: దుర్గా) రాగంలో సాగుతుంది.
ఈ విశాల ప్రశాంత ఏకాంత సౌధంలో
నిదురించు జహాపనా ||
పండువెన్నెల్లో వెండి కొండల్లే
తాజ్ మాహల్ ధవళకాంతుల్లో
నిదురించు జహాపనా ||
నీ జీవిత జ్యోతి నీ మధురమూర్తి
ముంతాజ్ సతి సమాధి సమీపాన
నిదురించు జహాపనా ||
ఆనందమేలేదా లోకమున
ఈ లలితగీతాన్ని బసవరాజు అప్పారావుగారు రచించారు. సాలూరు రాజేశ్వరరావుగారు సంగీతం అందించారు.
గ్రామఫోన్ రికార్దులో ఎస్.వరలక్ష్మి, సాలూరు రాజేశ్వరరావు గార్లు గానం చేశారు. వారు మొదటి రెండు, ఆఖరి రెండు చరణాలు మాత్రమే గానం చేశారు.
రాగం: సింధుభైరవి (హిందూస్తానీ: భైరవి]]
తాళం: చతురశ్ర ఏక (హిందూస్తానీ: దాద్రా)ఆనందమే లేదా లోకమున
ఆనందమే లేదా? ||
ప్రకృతి యందముల పరికించుటలో ||
ఇంపగు నీ సెల యేటి గానమున ||
కూకూ యను నీ కోయిలపాటల ||
వీనులవిందౌ పిట్టలబాసల ||
పూవులు దాల్చు నపూర్వపు శోభల ||
చిగురుటాకులన్నగు వసంతమున ||
అరుణములౌ సాంధ్యారాగంబుల ||
మైమఱపించెడు మలయవాయువుల ||
పాఱెడు మబ్బుల పందెపు పరుగుల ||
మొగిలు కన్నియల ముద్దు మోములను ||
చక్కదనంబుల చందమామ గన ||
మిన్నున చుక్కల మిన్కు మిన్కులను ||
చలువ వెన్నెలల సయ్యాటలలో ||
అలరుందేనియ లాని పాడుటలో ||
తీయనిపండ్లను దిని యాడుటలో ||
కీచురాయివెత కీయని పాడగ ||
నిశీథముల గను నిశ్శబ్దములో ||
చోద్యపు లోకము చూపు నిద్రలో ||
పులుగుల మేల్కొలు పులు విని లేవగ ||
ప్రభాతవాయువ బరవశ మొందగ ||
దేదీప్యంబుగ తేజరిల్ల మిను ||
బాలభాను డంబరమున వెల్గగ ||
లోచనంబులకు లోకము గన్పడ ||
ఆదర్శములా కాశము నంటగ ||
పొంగెడు నాసలు పురికొల్పగ మది ||
భగవంతుని కడు భక్తి బాడగను ||
పడవ నడపవోయ్
ఈ గీతాన్ని రచించినది వింజమూరి శివరామారావు. సంగీతం అందించినది మంగళంపల్లి బాలమురళీకృష్ణ. పి.బి.శ్రీనివాస్ గానం చేశారు.
రాగం: ఖరహరప్రియ (హిందూస్తానీ: కాఫీ)
తాళం: తిశ్రగతి (హిందూస్తానీ: దాద్రా)పడవ నడపవోయ్ పూల పడవ నడపవోయ్||
చుట్టిన తెరచాపనెత్తి గట్టిగ చుక్కాని పట్టి
ఒరగనీక సురగనీక తరగలపై తేలిపోవ||
చక్కని రాయంచనంచు చుక్కల తళుకెంచుకొంచు
మిన్నుమన్ను కలుపుచున్న కన్నులలో సాగునంట
ఊరుదాటి ఏరుదాటి కడలి నాల్గు కడలసుదాటి
చీకుచింతలేని వింత లోకానికి చేరునంట||
ఒదిగిన మనసున
ఈ లలితగీతాన్ని దేవులపల్లి కృష్ణశాస్త్రి రచించారు. ప్రసిద్ధ వైణికులు ఈమని శంకరశాస్త్రిగారు స్వరపరిచారు. 
దీన్ని గానం చేసినది మహాభాష్యం చిత్తరంజన్, డా.కనకవల్లీ నాగేందర్.
రాగం: ఆభేరి(హిందూస్తానీ: భీంప్లాస్)
తాళం: తిశ్రగతి (హిందూస్తానీ: దాద్రా)ఒదిగిన మనసున పొదిగిన భావము
కదిపేదెవ్వరో కదిపేదెవ్వరో||
కదలని తీగకు కరిగిన రాగము
కరపేదెవ్వరో కరపేదెవ్వరో
కదిపేదెవ్వరో కరపేదెవ్వరో
కరగని మనసుకు కదలని తీగను||
హృదయము రాయిగ గళామున రేయిగా
కదలని దీనుని గతి యిక యెవ్వరో
నాకై ప్రాణము గానము తానయి
నడిపేదెవ్వరో నడిపేదెవ్వరో
కదిపేదెవ్వరో కదిపేదెవ్వరో||
ఒక పిలుపులో పిలిచితే
ఈ గీతాన్ని రచించినది ఏడిద కామేశ్వరరావు. తిరుమల తిరుపతి దేవస్థానం 60లలో నిర్మించిన "శ్రీ వేంకటేశ్వర వైభవం" డాక్యుమెంటరీ చిత్రంలో ఈ పాటని ఉపయోగించారు.
ఇది ప్రముఖ కర్ణాటక, లలిత సంగీత గాయని కుమారి శ్రీరంగం గోపాలరత్నం గానం చేయగా బాగా ప్రజాదరణ పొందింది.
రాగం: మోహన (హిందూస్తానీ: భూపాలీ)
తాళం: తిశ్రగతి (హిందూస్తానీ: దాద్రా)ఒక పిలుపులో పిలిచితే పలుకుతావట
నా పలుకులో కులుకుతావట
ఆపదమొక్కులస్వామీ నీ సన్నిధె నా పెన్నిధి||
కొండంత దేవుడవని కొండంత ఆశతో నీ
కొండచేరవచ్చితిని అండచేర్చి కాపాడరా||
అభయహస్తమున్నదట అభయమూర్తినీవెయట
అభయదానమిచ్చి నాకు భవతరణపధమ్ము చూపు||
వడ్డికాసువాడవట వడ్డీవడ్డీ గుంజుదువట
అసలులేనివారమయ్య వెతలుబాపికావవయ్య||
ఓహో యాత్రికుడా
1935 లో మల్లవరపు విశ్వేశ్వరరావుగారు ఈ గీతాన్ని రచించారు. సాలూరు రాజేశ్వరరావు గారు స్వరపరచి గానంచేయగా ఎంతో ప్రసిద్ధిపొందింది.
హేమంత శిశిరాలను వదలి ఫలపుష్పభరితమైన వసంతఋతువులోకి అడుగిడుతున్న కాలమనే యాత్రికుని సంబొధిస్తూన్న పాట.
రాగం: సింధుభైరవి
తాళం: త్రిశ్రగతి (దాద్రా)ఓహో యాత్రికుడా! ఓహో యాత్రికుడా!
ఉదయారుణకాంతి పుంజ సదనముదెస పయనింతు
ఓహో యాత్రికుడా! యాత్రికుడా! ||
హృదయపూర్ణ మృదులగాన సుధల జల్లి మధుపథాన
కదలిపోవుచున్నావోహో యాత్రికుడా! యాత్రికుడా! ||
అంధకార దీర్ఘనిశాబంధనమ్ము సడాలించుక
గంధవాహ తురంగ మస్యందనమ్ము కదలించుక
సింధుపార పూర్వదిశాసుందర తీరమ్ము జేరు
నో యాత్రికుడా ! యాత్రికుడా! ||
శీతల హేమంతకాల శిథిల జీర్ణపర్ణశాల
వదలి కదలివచ్చితి వోహో యాత్రికుడా! యాత్రికుడా! ||
చైత్రమాసకుసుమలతా పత్రతోరణమ్ములూగ
చిత్రచిత్రకలవిహంగ గాత్రనిస్వనమ్మురేగ
మిత్రవరా నేదు నీ పవిత్ర యాత్ర సాగింతు
వోహో యాత్రికుడా! యాత్రికుడా!! ||
గాలిలో నా బ్రతుకు
ఈ గీతాన్ని రచించినది రతన్ రావు. గానం/సంగీతం : ఘంటసాల
ఇది ఘంటసాల గారి మొట్టమొదటి సోలో రికార్డింగ్.గాలిలో నా బ్రతుకు
తేలిపోయినదోయి
నీలిలో కలసింది
మాలి! నా బ్రతుకోయి!
పంచభూతములార!
రాయంచ, గిరులార!
నా పంచ జేరరే!
పలుకరింపగ రారే!
రావోయి, రావోయి
నా దరికి రావోయి
ఆరిపోవునో ఏమో
నా చిన్ని వెలుగోయి
కరుణ ఎరుణా లేని
కాలదేవతనుండి
కాపాడ రావోయి
నిలుపంగ రావోయి
వేదంలా గోదావరి ప్రవహిస్తోందే
ఈ గీతాన్ని రచించినది ఆరుద్ర. సంగీతం/గానం : ఘంటసాల.
రాగం: బిలహరి
తాళం: చతురశ్ర ఏక (త్రిశ్ర నడక) - దాద్రావేదంలా గోదావరి ప్రవహిస్తోందే
వెన్నెల వలె కృష్ణవేణి విహరిస్తోందే
వేదంలా గోదావరి ప్రవహిస్తోందే చెల్లీ ప్రవహిస్తోందే ||
విశాలాంధ్ర నలుమూలల వైవాహిక వైభోగం 
జనుల కనుల వెలుగులలో జాజులు వారెడి రాగం
గెలవేసిన అరటిచెట్లు తీసుకురానా
ఎలమామిడి తోరణాలు కట్టనా ||
గడప మీద చిరుజల్లు జరిపొడిచెను శోభ
ముంగిట ముత్యాలు నవ్వి రంగవల్లి సుప్రభ
ఏరువాక పడవలా ఎద ఊగిసలాడునే
జోడెద్దుల బండివలే గుండెలొరిగిసాగునే ||
జనావళికి సంతతం సంతోషప్రాప్తి
విశాలాంధ్ర నిండా వైవాహిక దీప్తి
తూత్తారామాదిరిగా తుంగభద్ర నాదమే
పొన్నాయికి మల్లే పెన్నానది గానమే ||
భారతీయ మహాశిల్పము
భారతీయ మహాశిల్పము స్వర్ణ సుబ్రహ్మణ్య కవి (1901-1983) రచించిన శిల్పకళకు సంబంధించిన విశేష గ్రంథము. దీనికి సంబంధించిన మొత్తం 16 భాగాలలోను 1, 2, 3 భాగాల్ని ఆంధ్ర ప్రదేశ్ ప్రభుత్వం ఆర్థిక సహాయముతో 1942 ముద్రించారు.
భారతీయ శిల్పకళ క్రీస్తు పూర్వం నాటి సింధులోయ నాగరికత నుంచి వైవిధ్యభరితంగా మారుతూ విశిష్టతను నిలుపుకుంటూ కొనసాగింది. అశోకుని కాలంలో బుద్ధుని విగ్రహాలు, ఆయన జీవిత ఘట్టాలు వంటివి విలక్షణమైన శిల్ప సంపద పెరిగింది. ఆపైన గ్రీసు శిల్పశైలి ప్రభావంతో కొంత మారినా శాతవాహనుల పాలనలోని దాక్షిణాత్య సామ్రాజ్యంలో ప్రత్యేక ముద్ర కనబరిచింది. అనంతర కాలంలో దక్షిణ భారతదేశంలో బృహత్ ఆలయాలు, వాటిలో హైందవశిల్పకళ సుప్రఖ్యాతి పొందేలా ఏర్పడింది. వేలయేళ్ల కాలం నుంచీ ఈ శిల్పకళాసంపద కొనసాగుతూ వచ్చింది. ఇంతటి వైవిధ్యభరితమైన శిల్పశైలులను శాస్త్రీయం చేస్తూ ఈ గ్రంథంలోని పలు విశేషాలు రచించారు. లలిత కళలన్నిటితో పోల్చితే ఇటీవలి శతాబ్దాల తెలుగు సాహిత్యంలో శిల్పకళ, శిల్పశాస్త్రాలపై సాహిత్యసృష్టి అరుదుగానే జరిగింది. ఈ క్రమంలో సంపద్వంతమూ, అపురూపమూ ఐన విషయ పరిజ్ఞానంతో ఈ గ్రంథం రూపొందింది.
స్వర్ణ సుబ్రహ్మణ్య కవి
స్వర్ణ సుబ్రహ్మణ్య కవి (1901 - 1983) ప్రముఖ తెలుగు రచయిత.
వీరు ప్రకాశం జిల్లాలోని కోళ్ళపూడి గ్రామంలో కోటేశ్వరరావు మరియు లక్ష్మమ్మ దంపతులకు 1901 సంవత్సరంలో జన్మించారు.
వీరికి ముగ్గురు కుమారులు: 1931లో విశ్వనాథాచారి, 1933లో వాచస్పతి మరియు 1935 కోటేశ్వరరావులు జన్మించారు.
వీరి భార్య 1949లో పొన్నూరులోని అమెరికన్ ఆసుపత్రిలో ప్రసవమునకై చేర్చబడి మృతశిశువును జన్మనిచ్చి స్వర్గస్తురాలయ్యెను.
వీరు 1983లో పరమపదించారు.
భారత రమణీమణులు
భారత రమణీమణులు శ్రీపాద సుబ్రహ్మణ్యశాస్త్రి గారు రచించిన పుస్తకం. ఇది 1919లో ముద్రించబడినది.
స్వాతంత్రం ముందురోజుల్లో పాఠశాలలో చదువుకునే బాలికలకు పాఠ్యాంశంగా నిర్ణయించేందుకు, వారు చదువుకుని సచ్చీలత పెంపొందించుకునేందుకు ఈ గ్రంథాన్ని రచించినట్టు రచయిత ముందుమాటలో రాశారు. ఈ గ్రంథంలో పురాణాలలో చిత్రితమైన పలువురు ఆదర్శప్రాయులైన స్త్రీమూర్తుల జీవితగాథలు, చారిత్రిక ప్రముఖులైన ఆదర్శమహిళల జీవనచిత్రాలు అధ్యాయాలుగా ఉన్నాయి. సావిత్రి మొదలుకొని అసామాన్య వరకూ 21మంది మహిళల జీవితాలు ఉన్నాయి.
బుడ్డా రాజశేఖరరెడ్డి
బుడ్డా రాజశేకర్ రెడ్డి" ఈయన శ్రీశైలం నియోజకవర్గం mla గా 2014 సాధారణ ఎన్నికల్లో ప్రత్యర్థి పై ysr కాంగ్రెస్ పార్టీ తరుపున ఘన విజయం సాధించారు
మీసరగడ్డ అనంతవరం
"మీసరగడ్డ అనంతవరం" గుంటూరు జిల్లా, చేబ్రోలు మండలానికి చెందిన గ్రామం. ఇది మండల కేంద్రమైన చేబ్రోలు నుండి 12 కి. మీ. దూరం లోను, సమీప పట్టణమైన గుంటూరు నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం ఇళ్లతో, 0 జనాభాతో 130 హెక్టార్లలో విస్తరించి ఉంది. గ్రామంలో మగవారి సంఖ్య , ఆడవారి సంఖ్య . షెడ్యూల్డ్ కులాల సంఖ్య కాగా షెడ్యూల్డ్ తెగల సంఖ్య . గ్రామం యొక్క జనగణన లొకేషన్ కోడ్ 590303.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
మీసరగడ్డ అనంతవరంలో భూ వినియోగం కింది విధంగా ఉంది:
మీసరగడ్డ అనంతవరంలో వ్యవసాయానికి నీటి సరఫరా కింది వనరుల ద్వారా జరుగుతోంది.
బుసిరెడ్డిపల్లె
"బుసిరెడ్డిపల్లె" కడప జిల్లా చింతకొమ్మదిన్నె మండలానికి చెందిన గ్రామం. 
ఈ గ్రామస్థులైన శ్రీ కొండయ్య, పురాతన కళారూపమైన "చెక్క భజన"లో దిట్ట. ఈ కళ అంటే ఆయనకు ఆరో ప్రాణం. వీరు సాంప్రదాయ కళ అయిన చెక్కభజనకు జీవంపోసి, ప్రాచుర్యం కల్పించుచున్నారు. దీనిపైన ఉన్న ఆసక్తితో చిన్నతనం నుండి, ఎంతో శ్రద్ధతో అభ్యసించి, ఇందులో మంచి నైపుణ్యం సంపాదించారు. ఎక్కడ జాతరలు జరిగినా, దేవుని కార్యక్రమాలు జరిగినా, వీరు అక్కడ ప్రదర్శనలు ఇచ్చి ప్రజలను అలరించుచున్నారు. ఒకవైపు రాతినార బండల వ్యాపారం నిర్వహించుచూ, మరోవైపు ఈ కళలో ప్రదర్శనలు ఇచ్చుచున్నారు. ఇంతవరకు కొన్ని వందల ప్రదర్శనలు ఇచ్చి, ఎన్నో బహుమతులు, ఎందరి ప్రశంసలనో అందుకున్నారు. జిల్లాలోని అన్ని గ్రామాలలోనూ, దాదాపుగా వీరు చెక్కభజన ప్రదర్శనలు ఇచ్చినారంటే ఆశ్చర్యం లేదు. ఇంతేగాక వీరు ఈ కళలో దాదాపు ఒక వేయిమంది ఔత్సాహికులకు, చిన్నా, పెద్దా తేడాలేకుండా శిక్షణ ఇచ్చారు. వారికి ఈ కళలో ఎన్నో మెళుకువలను నేర్పి వారిని ఉత్తమ కళాకారులుగా తీర్చిదిద్దినారు. పాతకాలపు ఈ కళారూపాన్ని భవిష్యత్తు తరాలవారు మర్చిపోకుండా వారికి గూడా అందజేయాలని వీరి తాపత్రయం. [1]
[1] ఈనాదు కడప, 2014, జూలై-30; 11వపేజీ.
భారత నీతికథలు
భారత నీతికథలు విజయనగర సంస్థానాస్థానకవి భోగరాజు నారాయణ మూర్తి (1891-1940) రచించిన పుస్తకం. దీని మొదటి భాగాన్ని 1928 సంవత్సరంలో వేంకటరామ్‌ అండ్ కో, ఏలూరు వారు ముద్రించారు.
మహాభారతం భారతీయ సంస్కృతిలో అవిభాజ్యమైన భాగం. ఆ గ్రంథంలోని పలు పాత్రల ప్రవర్తనలో కనిపించే నీతి ఈ గ్రంథంలో కథలుగా రచించారు. గురుభక్తికి ఉదంకుడు, మాతృభక్తికి గరుత్మంతుడు, ప్రత్యుపకారానికి కుంతి, కుటుంబ సంరక్షణానికి భీముడు మొదలైన పాత్రలను ఆదర్శంగా స్వీకరించారు. అలాగే దుర్వ్యసనాన్ని నిరసిస్తూ పాండురాజు కథ, పాపప్రతిఫలం ఎలాంటిదో చెప్పేందుకు దుర్యోధనుని పాత్ర ఉపయోగించారు.
రామిరెడ్డిపాలెం
"రామిరెడ్డిపాలెం" ప్రకాశం జిల్లా సంతమాగులూరు మండలానికి చెందిన గ్రామము.
[1] ఈనాడు ప్రకాశం, 2014, జూలై-30; 3వపేజీ.
ఆధునికాంధ్ర వాఙ్మయ వికాస వైఖరి
ఆధునికాంధ్ర వాఙ్మయ వికాస వైఖరి 1937 సంవత్సరంలో ముద్రించబడిన తెలుగు పుస్తకం.
జయంతి రామయ్య పంతులు వ్యవహారిక-గ్రాంథిక వాదోపవాదాల కాలంలో అత్యంత చురుకైన పాత్ర వహించిన పండితుడు. ఆయన ఆధునికాంధ్ర భాషా వైతాళికుడు, అనుపమ పండితుడు గిడుగు రామమూర్తి పంతులును ఎదిరించి గ్రాంథిక భాషను సమర్థిస్తూ వ్యవహారిక భాషను తీవ్రంగా నిరసిస్తూ కొనసాగిన జోదు. వ్యవహారిక భాషను గ్రామ్యమని నిరసించి చివరకు ఆయన వాదం ఆధునిక సాహిత్యయుగంలో కొట్టుకుపోయినా ఆయన పాండిత్యం మాత్రం ఎన్నదగ్గది. ఈ గ్రంథం ఆంధ్ర విశ్వవిద్యాలయం ద్వారా ఆయన ఈ గ్రంథాన్ని వెలువరించారు. తెలుగు సాహిత్యంలోని నాటకం, కవిత్వం మొదలైన శాఖల్లో ఆధునిక యుగావిర్భావాన్ని గురించి చక్కని విమర్శ రచన చేశారాయన. చివరిలో చేసిన గ్రామ్యభాషా ఖండనం వ్యవహారిక భాషోద్యమ చరిత్రలో చేరే రచన. ఆ రీత్యా ఈ గ్రంథానికి ఆంధ్ర సాహిత్య చరిత్రలో సముచిత స్థానమే ఉన్నట్టు చెప్పవచ్చు.
హైందవ థర్మపోలీలు
ప్రాచీన గ్రీసు దేశంలో థర్మపోలీ అనే కనుమ వద్ద జరిగిన యుద్ధం జగత్ప్రసిద్ధి పొందింది. జర్జిస్ అనే రాజు మరో రాజ్యంపైకి దండెత్తి వస్తుండగా అడ్డుకోలేమని తెలిసి కూడా ఏ కొద్ది సేపు అరికట్టినా చాలన్న లక్ష్యంతో లియోనిదాస్ అనే వీరుడు తన వద్దనున్న కొద్దిపాటి సైన్యంతో అడ్డుకునేందుకు ప్రయత్నించాడు. వేలాదిమంది సైన్యాన్ని అడ్డుకోబోతే తమకు మృత్యువు తప్పదనీ, ఒకవేళ ప్రయత్నించినా పూర్తిగా ఓడించలేమనీ తెలిసి కూడా ఆయన చేసిన ఆ వీరోచితమైన పోరాటం ప్రపంచ చరిత్రలో మరపురానిదిగా నిలిచింది. భారతదేశ చరిత్రలో కూడా విదేశీ మూకలు దండెత్తి వస్తుండగా దేశాన్నీ, ధర్మాన్నీ నిలుపుకునేందుకు పూర్తిగా తెగించి పోరాడిన ఘట్టాలు ఈ పుస్తకంలో నమోదుచేశారు.
దూడం నాంపల్లి
దూడం నాంపల్లితెలుగు సాహిత్య రంగంలో తనకంటూ ఒక ప్రత్యేకత సాధించుకొని రచనలు చేసిన కవి. ఇతను అనేక ప్రక్రియలలో మూడున్నర దశాబ్దాల పాటు సాహిత్య సేవ చేశాడు. ఇతను కరీంనగర్‌ జిల్లా ఇల్లంతకుంట మండలం పొత్తూరు గ్రామంలో 20.5.1944న జన్మించాడు. తెలుగు పండితునిగా ఎందరో విద్యార్థినీ విద్యార్థులను తీర్చిదిద్దిన ఉత్తమ ఉపాధ్యాయుడు. సిరిసిల్లలో ఎక్కువ కాలం నివసించాడు. ఇతని షష్టిపూర్తి సందర్భంగా "సాహితీ సమదర్శనం" అనే ప్రత్యేక సంచిక వెలువడింది. ఇతని కుమారుడు దూడం మనోహర్‌ కూడా కవి కావడం విశేషం. దూడం మనోహర్‌ ఉపాధ్యాయునిగా ఉన్నాడు. 'ఒక్క వీడ్కోలు' పుస్తకాన్ని ప్రచురించటమే కాకుండా అన్ని ప్రముఖ దిన పత్రికలలో ఇతని కవితలు ప్రచురణ పొందాయి.
ప్రసాద్ ఐమాక్స్
హైదరాబాద్లో ఉన్న ఒక ఐమాక్స్ సినిమా ధియేటర్ ప్రసాద్ ఐమాక్స్. 2,35,000 చదరపు అడుగుల విస్తీర్ణంలో సెంట్రల్లీ ఎయిర్ కండిషన్ ఉన్న మల్టీప్లెక్స్ ఇది. ఈ మల్టీప్లెక్స్ లో ఐదు స్క్రీన్లు, ఫుడ్ కోర్ట్, బహుళజాతి ఫాస్ట్ ఫుడ్ అవుట్లెట్లు, ఒక గేమింగ్ జోన్ మరియు కాంప్లెక్స్ యొక్క రెండు అంచెలను కవరింగ్ చేసే ఒక షాపింగ్ మాల్ ఉన్నాయి. ఇది ప్రపంచంలో అత్యంత ప్రాచుర్యం పొందిన ఐమ్యాక్స్ థియేటర్. దీని స్క్రీన్ 72 అడుగుల ఎత్తు, 95 అడుగుల వెడల్పు ఉంటుంది. ఈ ధియేటర్ 12,000 వాట్ సౌండ్ సిస్టంతో 635 సీట్లను కలిగి ఉంటుంది. అతిపెద్ద ఐమాక్స్ తెరతో ఉన్న సిడ్నీ ఐమ్యాక్స్ థియేటర్ (123 x 97 అడుగులు) తో ఇది ప్రపంచంలోనే అతిపెద్ద ఐమాక్స్ 3D స్క్రీన్.
దక్షిణ భారతదేశం యొక్క మొదటి థర్మల్ పవర్ ప్లాంట్ అని భావించబడుతున్న "హుస్సేన్ సాగర్ థర్మల్ పవర్ స్టేషను" కూల్చివేత తర్వాత ఆ చారిత్రక ప్రాంగణంలో ఎల్ వి ప్రసాద్ గ్రూప్ కు చెందిన ప్రసాద్ ఐమాక్స్ 2002 జూలై 25 న ప్రారంభమయింది.
హుస్సేన్ సాగర్ థర్మల్ పవర్ స్టేషన్
హుస్సేన్ సాగర్ థర్మల్ పవర్ స్టేషను హైదరాబాద్లో హుస్సేన్ సాగర్ ఒడ్డున ఉండిన ఒక చారిత్రక థర్మల్ విద్యుత్ కేంద్రం.
హుస్సేన్ సాగర్ థర్మల్ పవర్ స్టేషనును ఏడవ నిజాం మీర్ ఉస్మాన్ అలీ ఖాన్ సమయంలో 1920 లో నిర్మించారు.
హుస్సేన్ సాగర్ థర్మల్ పవర్ స్టేషను దక్షిణ భారతదేశ మొత్తంలో మొదటి థర్మల్ పవర్ ప్లాంట్ మరియు అప్పటి హైదరాబాద్ రాష్ట్ర విద్యుత్ శాఖ యొక్క భాగంగా ఉండేది.
హుస్సేన్ సాగర్ థర్మల్ పవర్ స్టేషను హైదరాబాద్లో హుస్సేన్ సాగర్ ఒడ్డున ఉండేది, నేడు అదే ప్రదేశంలో ప్రసాద్ ఐమాక్స్ మరియు ఎన్టీఆర్ గార్డెన్స్ ఉన్నాయి.
అల నీల గగనాన
ఈ పాటని రచించినది డా.దాశరథి రంగాచార్య. మహాభాష్యం చిత్తరంజన్ సంగీతాన్ని కూర్చారు. 1970లో ఆకాశవాణిలో "ఈ మాసపు పాట"గా శ్రీమతి శాంతా చారి గానం చేయగా ప్రసారమయ్యింది.
డా.దాశరథి మేఘసందేశం కావ్యాన్ని స్ఫూర్తిగా చేసికొని ఈ గీతాన్ని రచించారు.
రాగం: ప్రతిమధ్యమావతి
తాళం : ఖండచాపు (ఝప్ తాళ్)
అలనీల గగనాన తెలిమబ్బు చూడు 
అందాల హంసలా ఆడేను నేడు ॥
ఏ రాచమహలుకు ఏగదలిచేనో 
ఏ తోటలో తానూ వాలదలిచేనో 
ఏ ఇంతికో దమయంతికో 
ఏ నలుని హృదయాన్ని అందించునో ॥
ఏ రాణి ఎగరేసె ఈ గాలిపటము 
ఏ రాజు ఒడిలోన చేరదలిచేనో 
కానరాని భావాలు వినరాని రాగాలు 
తనలోన దాచుకుని తరలిపోయెనో ॥
పరమాత్ముడంపిన ఈ పావురాయి
ధరణిపై శాంతినే కురిపించునెమో
కలహాలు విడచి ప్రలయాలు గడచి 
భూమాత చిరునవ్వు చిందించునో॥
ఓపలేనే మనసు ఓ మల్లె పూవా!
ఈ గీతాన్ని రచించినది కందుకూరి రామభద్రరావు గారు. పాలగుమ్మి విశ్వనాథంగారు సంగీతం సమకోర్చారు. డా.కనకవల్లీ నాగేందర్ గానం చేశారు.
రాగం: చారుకేశి 
తాళం: ఆది (హిందూస్తానీ: కహరువా)
ఓపలేనే మనసు ఓ మల్లెపూవా 
దాచాలేనే వలపు వేచు నా ఎదలోనా ॥
ఆకు మేల్ముసుగులో అందాలు చిందేవు 
రాచబింకము తోడ చూచేవు నా వంక ॥
రావగాలియూచేన చివురాకుటుయ్యాల 
ఎంత ఒయ్యారమే ఎగసి పొవునెడంద ॥
ఒక ప్రొద్దె నిలిచినా ఒక పూటె వలచినా 
బ్రతుకొక్క నగవుగా పరిమళించునె చాలు ॥
శైలజామిత్ర
శైలజామిత్ర 1966 జనవరి 15తేదీ చిత్తూరు జిల్లా చిన్నగొట్టిగల్లు గ్రామంలో తెలికిచెర్ల శేషగిరిరావు, అనసూయాదేవి దంపతులకు జన్మించారు. తెలుగు, ఇంగ్లీషు భాషలలో ఎం.ఏ.చదివారు. జర్నలిజంలో స్నాతకోత్తర డిప్లొమా చేసారు. 1997 నుండి విరివిగా రచనలు చేయడం ప్రారంభించారు . వివిధ పత్రికలలో కవితలు, వ్యాసాలు, కథలు, నవలలు ప్రచురించారు . అనువాదం కూడా చేసారు. రాయలసీమ, చిత్తూర్ జిల్లా వాస్తవ్యులైన శైలజామిత్ర దాదాపు 30 సంవత్సరాలుగా తెలుగు సాహిత్యానికి ఎనలేని సేవలు చేస్తున్నారు. ముక్కుసూటి దానం, నిజాయితీ పెట్టుబడిగా ఉన్న వీరు అందుకోవాల్సిన పురస్కారాలు, అభినందనలు అందుకోలేక పోయారనే చెప్పాలి. అయినా తన అక్షరాలకు విలువ ఉందని, అవి ఏనాటికైనా ప్రజలని పలకరిస్తాయని నమ్మకంగా చెబుతారు. పరుగులు తీసినా అందుకు ఒక పద్ధతి ఉండాలని కోరుకుంటారు. ప్రస్తుతం ఉషోదయ వెలుగు అనే ఆధ్యాత్మిక పత్రికలో అడ్మినిస్ట్రేటర్ గా పని చేస్తున్నారు. ఈ రచనలతో పాటుగా దాదాపు 500 గ్రంధాలకు సమీక్ష చేసి ప్రముఖ విమర్శకురాలిగా ప్రముఖుల అభినందనలు అందుకున్నారు. అలాగే 68 సాంఘీక మరియు ఆధ్యాత్మిక వ్యాసాలు రచించారు. నిరంతరం సాహిత్యమే శ్వాసగా జీవించే వీరికి తెలుగు సాహిత్యం లో తగిన స్థానం దక్కుతుందనే ఆశిద్దాం.
చిరునవ్వును పలికించే
ఇది ఒక తెలుగు గజల్/లలిత గీతం. రచించిన వారు డా.సి. నారాయణరెడ్ది. సంగీతం అందించినది మహాభాష్యం చిత్తరంజన్.
రాగం : బేహాగ్, యమన్ కల్యాణ్ మిశ్రమం 
తాళం : చతురశ్ర ఏక (హిందూస్తానీ కహరువా)చిరునవ్వును పలికించే స్వరకల్పనలెన్నెన్నో 
హృదయాలను ఒలింకించే మృదుచిత్రణలెన్నెన్నో ॥
శిలలాగా పడి వునా తెలవారని బ్రతుకైనా 
అగుపించక ఎగసిపడే ఆ స్పందనలేన్నెన్నో ॥
ఆ మాటే విషమైనా ఆ మనిషే వెగటైనా 
కసిమాటున సాగించే కరచాలనలెన్నెన్నో ॥
వికసించిన ప్రతికుసుమం ప్రకటించదు తన హృదయం 
అరుదైన 'సినారె'పై ఆరాధనలెన్నెన్నో ॥
స్వతంత్ర భారత జననీ
ఈ గీతాన్ని డా.బాలాంత్రపు రజనీకాంతరావుగారు రచించి స్వరపరిచారు. ఆకాశవాణి విజయవాడ కేంద్రంలో శ్రిరంగం గోపాలరత్నం, వింజమూరి లక్ష్మి, ఎం.వి.రమణమూర్తి మొదలగువారు కలిసి బృందగీతంగా పాడారు.
రాగం: తిలంగ్
తాళం: ఆది (హిందూస్తానీ కహరువా)
స్వతంత్ర భారత జననీ నీకిదె 
నితాంత నవనీరాజనము 
అశేష పూజా శిరీషములతో 
అగణిత నరనారీజనము ॥
వదలెను చిరదాస్య శృంఖలమ్ములు 
చెదరెను దైన్య తమః పటలమ్ములు 
ఆసేతు హిమనగమ్మొక పొంగై 
అలముకొన్నదానంద తరంగము ॥
త్యాగమూర్తియౌ మహాత్ముడొసగిన 
శాంత్యహింసలే సదాశయములుగా 
సకల వసుంధరనేకము సేయగ 
అకళంకులమై ప్రతినలు సేతుము ॥
ఎవరేమన్నా ఏమనుకున్నా
ఈ పాటని ఆరుద్ర రచించారు. దీన్ని మల్లిక్ స్వరపరచి గానంచేయగా చాలా ప్రజాదరణ పొందింది.
రాగం: ఆభేరి (హిందూస్తానీ భీంప్లాస్)
తాళం: ఆది (హిందూస్తానీ కహరువా)
సాకీ: జాబిలీ నీ గాథ ఒక వింత గాథ
ఎవరేమన్నా ఏమనుకున్నా చంద్రా ఆగకు 
నీ మదిలో నమ్మిన దానిని నీవు చేయుట మానకు ॥
నిను చూడగానే కమల కాంతులు రుసరుసలాడినా 
నిను గని కలువ కన్నెల మనసు మిసమిసలాడినా 
వెన్నెలలో నవప్రేమికులెంతో సంతోషించినా 
వెలుగును చూసి కన్నపు దొంగలు కాదు దూషించినా ॥
తారాసతిమది దొంగిలించితే మునులూ దేవతలూ
నేరాన్నేదో చేశావని నిను నిందించారోయీ 
హాలాహలమును మ్రింగిన శివునకు చలువ కూర్చగానే 
చాల యోగ్యుడవని నిను వారే సన్నుతించిరోయీ ॥
హృదయ వీణ పలికెరా
ఈ గీతాన్ని డా.ఎం.పద్మినీదేవి రచించారు. సంగీతం అందించింది ఎన్.సి.మూర్తి. శ్రీమతి వి.శశికళాస్వామి గానం చేశారు.
రాగం: బాగేశ్వరి
తాళం: రూపకం (హిందూస్తానీ దాద్రా)
హృదయ వీణ పలికెరా నా మనోహరా 
మధుర భావనా మదిలో విరహ వేదనా॥
రాగరవళి నీదు తలపు 
రమ్యమురళి నీ వలపు 
అదే ప్రాణమై గానమై తానమై 
కలవరించెరా ఏలరా 
కలలలోన కలతలోన 
పలవరించెరా రారా ॥
వేసరిలిన నా మదిలో 
విరుల వాన కురియగా 
ప్రియా జాలమా 
కలువకై రాజా సుధలు చిందరో 
కలలలోన కలతలోన 
పలవరించెరా రారా ॥
కలువల రాజా చలువల రాజా
ఈ గీతాన్ని డా.దాశరథి రంగాచార్య రచించారు. సంగీతం అందించినది మహాభాష్యం చిత్తరంజన్. ఈ విరహగీతాన్ని శ్రీమతి బి.శోభారాణి గానం చేయగా 1976లో ఆకాశవాణిలో 'ఈ మాసపు పాట'గా ప్రసారమయ్యింది.
రాగం: ఖరహరప్రియ (హిందూస్తానీ కాఫీ)
తాళం: చతురశ్ర గతి (హిందూస్తానీ కహరువా)
కలువల రాజా చలువల రాజా 
మము బాధించుట నీకింత మోజా ॥
మధుమాస నిశలలో మా విరహ దశలలో 
కనికరించక మము కాల్చేవా 
గగనాన తారతో కలిసి ఆడే నీవు 
భువి పైన మమ్ములను పోగిలించుతావా ॥
అమృత ధారలవాడా కుముదమ్ములకు రేడా 
ప్రియునికి నా బాధ వివరించుతావా 
కొలనులో నిను జూచి కనులలో నిను గాంచి 
మదిని నిన్నెంచి మురిసిపోతాము ॥
సెలవింక నెలవంక
ఈ లలిత గీతాన్ని రచించినది ఓలేటి శశాంక. గానం, సంగీతం ఎస్.బ్రహానందం
రాగం: నాసికాభూషణి
తాళం: ఖండచాపు (ఝప్ తాళ్)
సెలవింక నెలవంక ఈనాటికింక 
మరల మాపటికే నిని కలియునందాక ॥
తూర్పు వాకిలి తలుపు తోసి వచ్చేరెవరో 
పగలాఎనని మనసు వగల పొగిలేను ॥
కలల మునిగిన చిన్ని కలువ భామిని అడరి 
విడిన రేకుల చీర ముడువ తొడగేను ॥
నింగి పూవులా పాన్పు నలిగిపోయిన యంత 
చుక్క చక్కందనము సురిగిపోయెను ॥
ప్రతి హృదయం ఊగుతుంది ఆనందడోలిక
ఈ లలిత గీతాన్ని రచించినదు డా.ఎం.పద్మినీదేవి. మహాభాష్యం చిత్తరంజన్ దీనికి సంగీతం కట్టి ఆకాశవాణిలో బృందగీతంగా పాడించారు.
రాగం: జంఝూటి
తాళం: చతురశ్ర గతి (హిందూస్తానీ కహరువా)
ప్రతి హృదయం ఊగుతుంది ఆనందడోలిక
ప్రతి ఇంటా వెలుగుతుంది సౌభాగ్య దీపిక ॥
కలిమిలేముల అంతరాలనే కారుచీకటి తొలగితే 
కష్టపడి పనిచేయువారికి కాస్త ఫలితం మిగిలితే ॥
పాతరలలో దాచి పెట్టిన పసిడి ప్రజలకు కలిగితే 
ప్రగతి సుగతికి దారిచూపగ పెద్దలందఋ కదిలితే ॥
బానిసత్వపు వారసత్వము బీదజనులకు తీరితే 
కష్టమొకరిది కలిమి ఒకరిది కాక జగమే మారితే ॥
వెలిగించవే చిన్ని వలపు దీపం
ఈ గీతాన్ని రచించినవారు డా.దాశరథి రంగాచార్య. ఘంటసాల సంగీతం సమకూర్చారు. పాడినది ఘంటసాల,పి.లీల.
రాగం: తిలంగ్
తాళం: ఖండచాపు (ఝప్ తాళ్)పల్లవి:
ఘంటసాల: వెలిగించవే చిన్న వలపు దీపం
చరణం 1:
ఘంటసాల: నీమోముపై కుంకుమే నాకు దీపం
చరణం 2:
ఘంటసాల: గగనంపు మేడలో కలదులే దీపం
చరణం 3:
ఘంటసాల: ఎదలోన అనురాగమెరయుటే దీపం
ఏల ఈ మధుమాసము
ఈ లలిత గీతాన్ని డా.సి. నారాయణరెడ్డి గారు రచించారు. గానం/సంగీతం: మహాభాష్యం చిత్తరంజన్. ఇది చిత్తరంజన్ స్వరపరిచిన మొదటి పాట. దీని 1954లో స్వరపరిచారు.
రాగం: దర్బారీకానడ
ఏల ఈ మధుమాసము 
ఇంకేదీ ప్రణయ విలాసము ॥
నీ చూపులు వెన్నెలలై సాగక 
నీ నవ్వులు వీణియలై మ్రోగక 
మసక చీకటులు ముసిరిన నాక 
మల్లెపూల దరహాసము ॥
కోరికలన్నీ కోరకమ్ములై 
భావనలే శంపావల్లరులై 
సురభిళించినా నీవులేనిచో 
శూన్యము హృదయాకాశము ॥
అళులూ కలకోకిలలూ నాలో 
తెలియరాని బాధల రగిలించెను 
నీ కమ్మని పిలుపే విననోచని 
నాకేదీ ఉల్లాసము ॥
ఏడుకొండలపైకి ఎక్కాలి
ఈ పాటని కోపల్లె శివరాం రచించారు. దీనికి ఎల్.నిర్మల్ కుమార్ సంగీతం అందించారు. మహాభాష్యం చిత్తరంజన్ గానం చేశారు.
రాగం : మిశ్ర హరికాంభోజి (హిందూస్తానీ: మిశ్ర ఖమాజ్)
తాళం: త్రిశ్రఏక (దాద్రా)
ఏడుకొండలపైకి ఎక్కాలి - ఎంకన్న పాదాలు మొక్కాలి 
గోవింద నామాలు పలకాలి - మా పిలుపులో ఆ సామి కులకాలి 
గోవిందా గోవిందా వెంకటరమణా గోవిందా 
ఏడుకొండల వెంకటరమణా గోవిందా ॥
ఓ ... ఈ దూరవాసులు నీ చరణదాసులు - ఇడలేరు నీ వడ్డికాసులు 
నిను తలచినా చాలు పొంగే హృదయాలు - నీ పూజకు విరిసే కుసుమాలు 
ఆ ... శ్రీదేవి వలపుతో అలమేలు అలుకతో - బంధించే సరసాల వేళ 
దరిశించి తరియించ రావాలి - ఈ హృదయకుసుమాలు తేవాలి ॥
ఓ ... పెదవుల రాజిల్లు నవ్వుల హరివిల్లు - దీనులపై దీవెనలే జల్లు 
నీ చల్లని కళ్ళు వెన్నెల పొదరిళ్ళు - నీ చూపే దయచూపే ఇల్లు 
ఆ ... నిను చేరలేము నిను వీడలేము - మా మనసే కోవెల చేసేము 
ఆ కొండ దిగి నువ్వు రావాలి - గుండెల్లో కాపురము చేయాలి ॥
ఓ తెనుగు దేశమా
ఈ గీతాన్ని రచించినది ప్రముఖ కవి ఇంద్రగంటి హనుమచ్ఛాస్త్రి. దీన్ని మంచాళ జగన్నాథరావుగారు స్వరపరిచి ఆకాశవాణిలో బృందగానంగా పాడించారు.
రాగం : దేశ్
తాళం: జంపె (ఝప్ తాళ్)
ఓ తెనుగు దేశమా నా అనుగు దేశమా 
కదలు నా బంగారు కలల వెలిగే తల్లి ॥
ఆకుపచ్చ పొలాలు రేకువిచ్చిన పూలు 
ప్రాకుతీయని నదుల నాకు దరిశెనమిచ్చు ॥
ఏమి తీయందనము లీగాలి పొరల 
త్యాగయ్య పలుకు క్షేత్రయ్య గానము లొలుకు ॥
గౌతమీ పెన్న తుంగాభద్ర కెరటాలు 
వినుచు చక్కని కవిత మనసులూచే నమ్మ ॥
కోయిలా వనరాణీ!
ఈ గీతాన్ని డా.ఆచార్య తిరుమల రచించారు. సంగీతం అందించినది మహాభాష్యం చిత్తరంజన్. శ్రీమతి శాంతా చారి గానం చేశారు.
రాగం: యమన్
తాళం: ఆది (హిందూస్తానీ కహరువా)
కోయిలా వనరాణీ!
విందువే నా మాట ॥
మల్లెలు మొల్లలు మంచి గంధాలు 
మలయానిలము నెలవెన్నెల 
నా తనువున అణువణువును మీటి 
పలికించెనే నేడు విరహ గీతాలు ॥
యమునా తీర పరాగ ధూళిలో 
నాటి రేయి రస రమ్య కేళిలో 
తేలియాడిన ఈ గుండెలలో 
తీయని మంటలు రగిలేనే ॥
ఎవరికీ తెలుపనే నా కోరిక 
ఎవరికీ కలదె తీరిక 
ఎద దోచిన ఆ మురళీధారికి 
ప్రతివయసూ అభిసారిక ॥
మరపురాని కలలు కని
ఈ గీతాన్ని మల్లవరపు విశ్వేశ్వరరావు గారు రచించారు. గానం/సంగీతం: మహాభాష్యం చిత్తరంజన్. ఈ పాట ఆకాశవాణిలో ఈ మాసపు పాటగా ప్రసారమయ్యింది.
రాగం : చక్రవాకం (హిందూస్తానీ: ఆహిర్ భైరవ్)
తాళం : రూపకం (దాద్రా)
మరపురాని కలలు కని మరుదినమ్ము మేలుకొని 
నిరాశలే మిగులునని తెలుసుకొంటివా 
మనసా - అలసియుంటివా అలసియుంటివా ॥
ప్రేమ నిన్న రోజుదని- నేడు కరగిపోయెనని 
వేదనయే రేపటని తెల్లమాయెనా 
గుండెలు తల్లడిల్లెనా తల్లడిల్లెనా ॥
చిగురు ఎండి రాలునని - ఎగిరి పోవు కోయిలని 
క్షణికమే వసంతమని కనులగట్టెనా 
అశ్రులు కరిగి రాలేనా - మనసా 
అలసటాయెనా - అలసటాయెనా ॥
యుగయుగాలుగా
ఈ గీతాన్ని అబ్బూరి రామకృష్ణారావు గారు రచించారు. రవీంద్రనాథ టాగూరు రచించిన Red Oleanders (ఇంగ్లీషు)/ రక్తకరబీ (బెంగాలీ) నాటకాన్ని అబ్బూరి రామకృష్ణారావు ' ఎర్రగన్నేరు ' పేరుతో అనువదించారు. దాన్ని 1961లో ఆకాశవాణి హైదరాబాదులో బాలాంత్రపు రజనీకాంతరావుగారు సంగీత రూపకంగా ప్రసారం చేశారు. అందులోది ఈ పాట. దీన్ని మహాభాష్యం చిత్తరంజన్ గానం చేశారు. స్వర రచన రజనీ గారు చేశారు.
రాగం: మధువంతి
తాళం : రూపకం (దాద్రా)
యుగయుగాలుగా నన్నే కోరియుండె కాబోలును 
నేనడిచే దారిచెంత నిలిచియుండెనో ఏమో ॥
ఏనాడో సంజె వేళ మసక మసక వెలుతురులో 
కనుగోనల నేనాతని కాంచియుంటిననిపించును 
నేనడిచే దారిచెంత నిలిచియుండెనో ఏమో ॥
వెలుగు జిలుగు పాటలతో నేడే జాబిలీ నివాళి 
వీడిపోవు నీలిముసుగు నిశాముఖము నుండి వ్రీలి 
వెన్నెల వెలుగున నాతడు కన్నులెదుట కనిపించగ
తెరలన్నీ చిటికెలోన సురిగి మాయమైపోవును 
నేనడిచే దారిచెంత నిలిచియుండెనో ఏమో ॥
పండుగంటే నేడే పండుగ
ప్రఖ్యాత కవి డా.జె.బాపురెడ్డి రిపబ్లిక్ దినోత్సవానికై రాసిన ఈ గీతాన్ని బృందగీతంగా ఆకాశవాణి హైదరాబాద్ కేంద్రం జనవరి 26 1982 నాడు 'మాతృవందనం' కార్యక్రమంలో ప్రసారం చేసింది. దీనికి సంగీతం అందించినది మహాభాష్యం చిత్తరంజన్.
రాగం: మిశ్ర హరికాంభోజి (హిందూస్తానీ మిశ్ర ఖమాజ్)
తాళం: త్రిశ్రగతి (దాద్రా)
పండుగంటే నేడే పండుగ
పల్లెకైనా కొత్తఢిల్లీకైనా 
పేదవాడకైనా సిరుల మేడకైనా ॥
భాషలన్నీ సమతా భాషలైన రోజు 
కులమతాలన్ని భారత కులాభిమతమైన రోజు ॥
సకలజనానందం మన సంస్క్రతి యైన రోజు 
నవభారత నిర్మాణం మన నాగరికతయైనరోజు ॥
ప్రజలే పాలకులైన పర్వదినం నేడు 
బాధలు భేదాలు మరచి పాడుకునే రోజు ॥
రావోయి బంగారి మావా
ఈ పాట కొనకళ్ళ వెంకటరత్నం రచించిన బంగారి మావ పాటల్లోనిది. దీన్ని ఘంటసాల సంగీతం సమకూర్చి గానం చేశారు.
రాగం: ఆభేరి (హిందూస్తానీ భీంప్లాస్ )
తాళం: ఖండచాపు (ఝప్ తాళ్)వచనం: 
పసిడి పొలాలలో పల్లె పడుచు తన మామకోసం 
కలవరపడుతూ ఇలా పిలుస్తోంది
పల్లవి:
రావోయి బంగారి మావా
నీతోడి రాహస్యమొకటున్నదోయీ || రావోయి బంగారి మావా ||
ఆశావాది ప్రకాశరావు
డాక్టర్ ఆశావాది ప్రకాశరావు సాహితీ ప్రపంచంలో బహుముఖ ప్రజ్ఞాశాలిగా, బహుగ్రంథరచయితగా, అవధానిగా, కవిగా పేరు గడించాడు.
తారణ నామ సంవత్సరం, శ్రావణమాసం, త్రయోదశి, బుధవారం 1944వ సంవత్సరం ఆగష్టు 2 వ తేదీ ఆశావాది ప్రకాశరావు కుళ్ళాయమ్మ, పక్కీరప్ప దంపతులకు కొరివిపల్లి గ్రామంలో మాతామహుల ఇంటిలో జన్మించాడు. ఇతని అసలు పేరు ఆసాది ప్రకాశం. ఇతని గురువు నండూరి రామకృష్ణమాచార్య ఇతని పేరును ఆశావాది ప్రకాశరావుగా మార్చాడు. దళిత కుటుంబంలో జన్మించిన ఇతని బాల్యం బెళుగుప్ప, శీరిపి గ్రామాలలో గడిచింది. ఆ గ్రామాలలోని సోషియల్ వెల్ఫేర్ స్కూళ్లలో ప్రాథమిక విద్యను అభ్యసించాడు. అనంతపురం పట్టణంలోని పొట్టిశ్రీరాములు మునిసిపల్ బాయ్స్ స్కూలులోనూ, రాజేంద్ర మునిసిపల్ హైస్కూలులోను 1953-1959 మధ్య చదివాడు. అనంతపురం గవర్నమెంట్ ఆర్ట్స్ కాలేజీలో 1960-61ల మధ్య పి.యు.సి. చదివాడు. అదే కాలేజీలో 1962-65లో బి.ఏ. స్పెషల్ తెలుగు చదివాడు. తరువాత ఎ.పి.పి.ఎస్.సి.గ్రూప్-4 పరీక్షనెగ్గి లోయర్ డివిజినల్ క్లర్క్‌గా ఏలూరులో కొద్దిరోజులు పనిచేశాడు. తన ప్రగతికి అవరోధంగా భావించి ఆ ఉద్యోగం వదిలి వెంకటాద్రిపల్లె, వై.రాంపురం,కణేకల్,కుర్లి జిల్లాపరిషత్ పాఠశాలలో తెలుగుపండితుడిగా 1965-68ల మధ్య పనిచేశాడు. అనంతపురం పి.జి.సెంటర్(శ్రీ వేంకటేశ్వర విశ్వవిద్యాలయం, తిరుపతికి అనుబంధం) నుండి తెలుగు భాషాసాహిత్యాలలో ఎం.ఏ. 1968-70ల మధ్య చదివాడు. 1970 నుండి రాయదుర్గం గవర్నమెంటు జూనియర్ కాలేజీలోను,అనంతపురం, గుంతకల్లు, నగరి, పుంగనూరు,పెనుకొండలలోని గవర్నమెంట్ డిగ్రీకాలేజీలలో ఆంధ్రోపన్యాసకునిగా పనిచేశాడు. పెనుకొండ ప్రభుత్వ డిగ్రీ కళాశాలకు ప్రిన్సిపాల్‌గా పనిచేసి 2002లో పదవీవిరమణ చేశాడు. ప్రస్తుతం పెనుకొండలో నివసిస్తున్నాడు.
అవధాన విద్యలో డాక్టర్.సి.వి.సుబ్బన్న శతావధానిని గురువుగా స్వీకరించి అతని ఆశీస్సులతో ఆశుకవిత అలవరచుకున్నాడు. 1963లో తన 19వయేట మొదటి అవధానం చేశాడు. అప్పటి నుండి ఆంధ్రసాహితీ చరిత్రలో దళితులలో ఏకైక అవధానిగా ముద్రవేసికొని అసాధారణ ధారణాశక్తితో, అనిర్వచనీయమైన మహేంద్రజాలశక్తితో శ్రోతలను మంత్రముగ్ధులను చేశాడు. ఇతడు ఆంధ్రదేశంలోనే కాకుండా ఆంధ్రేతర ప్రాంతాలైన తరుత్తణి, అరక్కోణం, పళ్ళిపట్టు, హోసూరు,బెంగళూరు, బళ్లారి, తుంగభద్రడ్యామ్‌, దోణిమలై, ఢిల్లీ మొదలైన పలుప్రాంతాలలో 171 అష్టావధానాలు, ఒక ద్విగుణిత అష్టావధానం చేశాడు. ఇతని అవధానాలు దూరదర్శన్, ఆకాశవాణిలలో కూడా ప్రసారం అయ్యాయి. కొన్ని ఆశుకవితా ప్రదర్శనలు కూడా ఇచ్చాడు.
ఇతనిని ఎందరో ప్రముఖులు సన్మానించారు. వారిలో బాబూ జగ్జీవన్ రాం, బెజవాడ గోపాలరెడ్డి,కోట్ల విజయభాస్కరరెడ్డి, ఎన్.టి.రామారావు, నారా చంద్రబాబునాయుడు, కొణిజేటి రోశయ్య, నేదురుమల్లి జనార్ధనరెడ్డి, మండలి బుద్ధప్రసాద్,పి.వి.ఆర్.కె ప్రసాద్, యార్లగడ్డ లక్ష్మీప్రసాద్, గొల్లపూడి మారుతీరావు మొదలైన వారున్నారు.
నిషిద్ధాక్షరి
సమస్యాపూరణ
దత్తపది
వర్ణన
సిద్ధార్థ చరిత్రము
సిద్ధార్థ గౌతముడు లేదా గౌతమ బుద్ధుడు భారతదేశానికి చెందిన గొప్ప ప్రవక్త, యోగి. ఆయన బోధనల నుండి బౌద్ధమతాన్నిప్ స్థాపించారు. శాక్య రాజ్య యువరాజుగా జన్మించిన బుద్ధుడు రాజ్యాధికారాన్ని, భార్యాపిల్లలను వదులుకుని మానవుని అన్ని దుఃఖాలకు మూలాన్ని కనుక్కునే ప్రయత్నంలో తపస్సు ఆచరించారు. భారతదేశంలో పుట్టి ప్రపంచమంతటా విస్తరించిన బౌద్ధాన్ని ప్రవచించిన బుద్ధ భగవానుని జీవిత గాథను చిలకమర్తి లక్ష్మీనరసింహం 1950లో రచించారు. ఈ గ్రంథంలో సిద్ధార్థ గౌతముని జీవిత గాథ ఉంటుంది.
శంకర గ్రంథ రత్నావళి
సమకాలీన హిందూమతం ఆలోచనా సరళిపై అత్యంత ప్రభావం కలిగిన సిద్ధాంతవేత్త ఆది శంకరాచార్యుడు. ఈ ఆచార్యుడు హిందూమతాన్ని ఉద్ధరించిన త్రిమతాచార్యులలో ప్రధముడు. గొప్ప పండితుడు, గురువు, మహాకవి. ఇతను ప్రతిపాదించిన సిద్ధాంతాన్ని అద్వైతం అంటారు. శంకరుడు సాక్షాత్తు శివుని అవతారమని నమ్మకం ఉంది. బౌద్ధం వల్ల తరిగిపోయిన హిందూమత ప్రాబల్యాన్ని తిరిగి పాదుకొల్పేందుకు ఏ విధమైన బలప్రయోగం లేకుండా, తర్కం ద్వారా ఒప్పించి విజయం సాధించారు. శంకరాచార్యుడు వేదాన్ని నమ్ముతూనే పదుల సంఖ్యలో విభాజితమైపోయిన ఆధ్యాత్మిక విధానాలను, మతాలను ఏకీకృతం చేసి షణ్మత స్థాపకాచార్యునిగా నేటి హిందూమతానికి ఒకానొక రూపకర్తగా నిలిచారు. అఖండ భారతంలో ఎన్నో వేలమైళ్ల పాదయాత్రలు సాగించి వివిధమైన దేవాలయాల్లో మార్పులు చేసి, పూరి, బదరీనాథ్, ద్వారక, శృంగేరీ, కంచిల్లో పీఠాలు స్థాపించి నేటి శంకరాచార్య వ్యవస్థలకు ఆద్యునిగా నిలిచారు. ఇదే క్రమంలో ఆయన బ్రహ్మసూత్రాలకు, భగవద్గీతకు, ఉపనిషత్తులకు, విష్ణుసహస్రనామాలకు భాష్యాలు రచించి, ఎన్నో వందల కొలదీ స్తోత్రాలు చేశారు. ఆయన సృష్టించిన ఆధ్యాత్మిక సాహిత్యాన్ని నిర్వికల్పానంద స్వామి తెనిగించి ఈ గ్రంథం ద్వారా ప్రచురించారు. అత్యంత ప్రభావశీలుడైన ఆధ్యాత్మిక శక్తి ఆదిశంకరుడు ఆయన అందించిన సాహిత్యానికి తెలుగు అనువాదం ఎందరో భక్తులకు ఉపకరిస్తుంది.
ఆంధ్రకవి తరంగిణి
ఆంధ్ర కవి తరంగిణి చాగంటి శేషయ్య రచించిన పుస్తకం. దీని ఆరవ సంపుటము 1949 సంవత్సరం కపిలేశ్వరపురంలోని హిందూధర్మశాస్త్ర గ్రంథ నిలయము వారిచే ముద్రించబడినది.
తెలుగు కవుల సాహిత్యకృషి, జీవితం వంటి అంశాలతో ఆంధ్రకవుల తరంగిణిని రచించారు. ఆ క్రమంలో వివిధ కవుల జీవితాలు, సాహిత్యాంశాల విషయంలో నెలకొన్న వివాదాలు, సందేహాల గురించి సవిస్తరమైన పరిశోధన వ్యాసాలు కూడా రచించారు. ఈ సంపుటంలో శ్రీధరుడు మొదలుకొని వేమన, రేవకొండ తిరుమల సూర్యుడు వంటి కవుల వివరాలు ఇచ్చారు. రచయిత స్వయంగా సాహిత్య పరిశోధనాంశాలపై కృషిచేసిన వారు కావడంతో వివిధ సాహిత్య ప్రథల గురించి నిష్పాక్షికంగా నిర్ధారణ చేయబూనారు.
వందేభారతమాతరం
యమునాకల్యాణి రాగం మిశ్రచాపుతాళం
రచన : శ్రీ వడ్డూరి అచ్యుతరామ కవి (స్వాతంత్ర్యసమరయోధులు, తామ్రపత్రగ్రహీత)
వందేభారతమాతరం
వందారుజన సుర మందారం
సుందరోన్నత శిఖర చుంబిత
చంద్ర తారక మండలాం
సాంద్ర ఫలతరు మండితామ్ !! వందేభారత మాతరం !! 1.
గౌతమీ కావేరి గంగా
కృష్ణవేణి తరంగరంగా
న్మంగళోదక పోషితాఖిల
ధర్మసత్య దయాశ్రితావన 
ద్వాత్రిశంశ త్సుగుణ భూషిత 
రాజరాజాధిప మహా
ఋగ్యజుస్సా మాధర్వణ 
శృతి స్మృతి పురాణొధిత 
వాదగాధా బోధితామ్
సరిగమ పదని సంయుత 
సప్తస్వర గానలోలామ్ 
తధిమి ధిమికిట ధణం ధణముఖ 
తాళ బంధుర నటన ఖేలామ్ !! వందేభారత మాతరం !! 12
కమల దళ సన్నిభ విలోచన
కమల కేశర వర్ణినీ 
కమల భవముఖ వినుత సుచరణ
అభయ ముద్ర త్రివర్ణ కేతన 
శూల కమల కరాంబు జామ్ 
విబుధ లోక సమర్పనీయ సు 
దివ్య మంగళ విగ్రహామ్ !వందేభారత!14
ప్రాత్య పాశ్చాత్యాది భూతల 
భాసమాన శిరోరత్నామ్ 
అచ్యుతార్చిత చరణ పద్మామ్